
Sfântul ierarh Leon, episcopul Cataniei, din Sicilia Italiei şi făcătorul de minuni (n. 
mai 709, Ravena, Italia - ţ 20 februarie 785). 

In această lună (februarie), ziua a douăzecea - Cel întru sfinţi, părintele 
nostru Leon, episcopul Cataniei (Minei) 


La Vecernie 


La Doamne strigat-am..., Stihirile Octoihului 3 şi ale sfântului 3, glasul al 8-lea: 


Podobie: O, prea slăvită minune! Izvorul vieţii în mormânt se pune, şi scară către 
Cer mormântul se face; veseleşte-te Ghetsimani, a Născătoarei de Dumnezeu sfân- 
tă casă. Să strigăm credincioşii, pe Gavriil având începător cetelor: cea plină de dar 
bucură-te, cu tine este Domnul, cel ce dă lumii prin tine mare milă. 


Leone de Dumnezeu cugetătorule, prea fericite, cu vieţuiri sihăstreşti, şi cu curăţiri 
desăvârşit, curat lipindu-te de Dumnezeu şi Ziditorul tău, te-ai făcut plin de dum- 
nezeiască lumină, şi ai primit daruri dumnezeieşti, a tămădui totdeauna patimi ne- 
vindecate, şi cu biciul rugăciunilor tale a izgoni duhurile cele necurate. 


Leone cu adevărat fericite, arhiereu făcându-te, ca un păstor prea adevărat al Orto- 
doxiei şi al săvârşirii; pe la verdeață ţi-ai păscut turma ta cu toiagul dumnezeieştii 
credinţe, înaintea cărei turme făcând minuni cu puterea Duhului, moşteneşti laudă 
nestricată, după dumnezeiasca cuviinţă. 


Scoateţi dumnezeiesc untdelemn, care iese ca dintr-o fântână, ce izvorăşte pururea, 
din cinstitul sicriu al înţeleptului arhipăstor, şi strigați către Dumnezeul tuturor: Cel 

ce te minunezi întru sfinți Tăi, prin rugăciunile acestuia mântuieşte-ne pe noi In- 
durate, ca un Bun, pe cei ce prăznuim cu credinţă dumnezeiască pomenirea lui. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Vino suflete al meu suspinând, şi izvorând din inimă curgeri de lacrimi, strigă Fe- 
cioarei şi Maicii Dumnezeului nostru: Pentru mulțimea îndurărilor tale, prea cu- 
rată, mântuieşte-mă de iadul cel groaznic, şi mă sălăşluieşte unde este odihna şi bu- 
curia şi desfătarea cea veşnică. 


A Crucii, a Născătoarei 


Soarele s-a întunecat Fiul meu, şi luna şi-a schimbat lumina în haină întunecoasă, 
şi pământul s-a cutremurat, şi catapeteasma Bisericii Tale s-a despicat. Dar mie 
Fiul meu cum nu mi se vor spinteca cele dinlăuntru ale mele şi ochii; şi cum nu-mi 
voi rupe obrazul meu, văzându-Te că mori fără dreptate, prea dulce Mântuitorul 
meu? 


Tropar, glasul al 4-lea: Îndreptător credinţei şi chip blândeţilor, învăţător înfrâ- 
nării, te-a arătat pe tine, turmei tale adevărul lucrurilor. Pentru aceasta ai câştigat 
cu smerenia cele înalte, cu sărăcia cele bogate. Părinte ierarhe Leone, roagă pe Hri- 


stos Dumnezeu ca să mântuiască sufletele noastre. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


La Utrenie 


Canonul Sfântului 
facere a lui losif 


Cântarea 1-a, glasul al 8-lea 


Irmos: Apa trecându-o ca pe uscat, şi din răutatea Egiptului scăpând israeliteanul, 
striga: Mântuitorului şi Dumnezeului nostru să-i cântăm. 

Luminător dumnezeiesc avându-te pe tine luminată Biserica lui Hristos, cu lumi- 
nile bunătăţilor şi ale minunilor tale, din destul se luminează, Leone înțelepte. 


Din tinereţe te-ai dat pe sineți Stăpânului tuturor, şi cu omorârea dulceților trupeşti, 
Lui te-ai făcut jertfă vie, jertfindu-te pe sineți fără sânge, fericite. 


Slavă Tatălui şi Fiului şi Sfântului Duh. 


Fiind viaţa ta luminată cu lumina bunătăţilor, şi cu strălucirile minunilor fiind îm- 
podobită, către toţi te-ai făcut prea vestit, de Dumnezeu purtătorule. 


Şi acum şi pururea şi în vecii vecilor. (a Născătoarei) 

Lăcaş te-ai făcut lui Dumnezeu, Fecioară prea curată, Celui ce a locuit întru tine 
mai presus de cuget, Născătoare de Dumnezeu, şi înşelăciunea o a izgonit de la su- 
fletele oamenilor. 

Cântarea a 3-a 

Irmos: Doamne, cela ce ai făcut... 

Păzind nevătămate dogmele cele mântuitoare, şi cu bună credinţă ale Ortodoxiei, ai 
păscut turma ta, părinte, la păşuni purtătoare de viaţă şi o ai pornit către staulul cel 
ceresc. 

Suindu-te la înălțimea bunătăţilor, cuvioase, ai primit ungere sfințită, şi pe Cel 
Preaînalt înţelepţeşte L-ai lăudat, slujindu-i Lui cu darul, în scaunul cel prea înalt, 
ca un înger. 

Slavă Tatălui şi Fiului şi Sfântului Duh. 

Suferind supărări pentru Hristos, cuvioase, te-ai împărtăşit nemuririi, şi îndumne- 
zeirii, şi neîncetat izvorând mir de bună mireasmă, sfinţeşti pe cei ce se apropie de 
tine cu credință. 

Şi acum şi pururea şi în vecii vecilor. (a Născătoarei) 

Linguriţa dumnezeiescului şi dătătorului de lumină jăratec, rugul cel nears de Fo- 


cul Dumnezeirii fiind tu Fecioară, arde toate patimile mele cele de uscăciune, şi mă 
răpeşte din focul cel veşnic. 


Ar De Dr dr dr de Dr dr d Dr Dr dr dr De de dr dr A de dr dr A A 


Xp XP XP IP IP E E 2 2 E IP 3 3 2 E 0 E IP IP II IP XX XX 


Ar De De De De dr De e De De de De Dr Dr De De De De e de de e Ar A d 


XP PP 2 0 E IE IP IP 3 5 IE IE II E E XX 


Irmosul: Doamne, cela ce ai făcut cele deasupra crugului ceresc, şi ai zidit Bise- 
rica, Tu pe mine mă întăreşte întru dragostea Ta, că Tu eşti marginea doririlor şi 
credincioşilor întărire, unule lubitorule de oameni. 


Sedealna, glasul al 3-lea: 
Podobie: Pentru mărturisirea... 


Mare soare ai răsărit lumii cu strălucirea bunătăţilor tale, şi cu lumina minunilor, 
povăţuind la lumină adunările credincioşilor, şi pierzând întunericul patimilor, 
Leone cuvioase; roagă pe Hristos Dumnezeu să ne dăruiască nouă mare milă. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Nu s-a despărțit de dumnezeiasca fire, făcându-Se trup în pântecele tău, ci şi după 
omenire a rămas Dumnezeu, cel ce după naştere te-a păzit Maică Fecioară, ca şi 
mai-nainte de naştere, prea curată, însuşi Domnul. Pe care neîncetat roagă-L, să ne 
dăruiască nouă mare milă. 


A Crucii, a Născătoarei 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ţie? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Toată făptura văzându-Te înălțat pe Cruce, îndelung-Răbdătorule, cu bucurie se 
veseleşte, striga Mieluşeaua cea fără stricăciune şi prea curată, căci a aflat mântuire 
prin Tine, lubitorule de oameni. Că cu lemnul ai tămăduit osândirea lemnului; dar 
mie mi se cutremură cele dinlăuntru ale mele, nesuferind a 'Te vedea omorât. 


Cântarea a 4-a 


Irmos: Auzit-am Doamne taina iconomiei Tale, înțeles-am lucrurile Tale, şi am 
prea mărit Dumnezeirea Ta. 


Arând cu osteneală holda cugetului tău, ai răsărit spic însutit de bunătăţi, şi de tă- 
măduiri dumnezeieşti, prea fericite. 

Sfântul tău sicriu, sfinte, neîncetat izvorăşte undelemn sfânt, care sfinţeşte suflete- 
le, celor ce cu credinţă năzuiesc la tine. 


Slavă Tatălui şi Fiului şi Sfântului Duh. 


Curăţitor bolilor, izgonitor dracilor celor vicleni ai fost ierarhe, şi scăpare oameni- 
lor celor credincioşi. 


Şi acum şi pururea şi în vecii vecilor. (a Născătoarei) 


Cel neîncăput întru toate, încape în pântecele tău, Preacurată, izbăvindu-mă cu bu- 
nătatea Sa, pe mine cel înecat întru păcate. 


Cântarea a 5-a 


Irmos: Pentru ce m-ai lepădat de la faţa Ta, Cela ce eşti Lumină neapusă; şi m-a 
acoperit întunericul cel străin pe mine ticălosul. Ci mă întoarce, şi la lumina po- 
runcilor tale îndreptează căile mele, rogu-mă. 


Cu gândul cel prea curat văzând pe gândul cel pricinuitor tuturor, de la acela ai luat 
lumina darurilor de Dumnezeu insuflate, şi sfințitele vărsări de lumină, ale tămă- 
duirilor, care risipeşti întunericul patimilor. 


Pe cel ce nebunea cu înşelăciunea dracilor pe toţi cei ce credeau în Hristos, l-ai dat 
focului, fericite, cu dreaptă hotărâre, şi ai izbăvit sufletele de stricăciunea lui cea 
pierzătoare, ca un păstor adevărat şi mântuitor. 

Slavă Tatălui şi Fiului şi Sfântului Duh. 

Aprinzându-se foc, ai stătut în mijlocul lui nears, pururea fericite. Căci te înconjura 
dumnezeiasca rouă a Sfântului Duh, ca pe un tăinuitor de cele sfinte, ca pe un slu- 
jitor al dumnezeieştii slave, ca pe un părtaş al Luminii celei de sus. 

Şi acum şi pururea şi în vecii vecilor. (a Născătoarei) 

Văzând prin cuget prea dumnezeieşte odinioară cinstiții prooroci, adâncimea tainei 
celei nespuse, a naşterii tale celei prea curate, de Dumnezeu dăruită, în multe fe- 


luri, prin cât le-au fost prin putinţă, o au vestit. 


Cântarea a 6-a 

Irmos: Rugăciunea mea voi înălța... 


Cei fără de ochi prin rugăciunile tale părinte, şi-au luat vedere, cugetătorule de 
Dumnezeu; căci pe Hristos avându-L întru ajutor, şi către Dânsul întinzându-ţi pu- 
rurea ochii sufletului tău, luai din destul cererile tale. 


Infricoşat ai fost împăratului, minunate, când intrai în curțile lui, şi aduceai pe hai- 
na ta jăratec aprins. Căci te-a mărit pe tine Hristos, pe care II prea slăveai prin vie- 
țuirea ta, Leone. 


Slavă Tatălui şi Fiului şi Sfântului Duh. 


Sicriul moaştelor tale, izvorăşte şi revarsă neîncetat, ca un izvor curat, şi de bun 
miros, undelemn dumnezeiesc, prin care se izgonesc bolile de la credincioşi, şi se 
dă sănătate, celor ce le trebuieşte, prea fericite. 


Și acum şi pururea şi în vecii vecilor. (a Născătoarei) 


Sufletul meu sfinţeşte-l Fecioară, ceea ce ai născut pe Cuvântul cel Sfânt, care pre- 
cum se cade, cu adevărat Se odihneşte pe sfinţi, însuşi Dumnezeul nostru. Şi dă-mi 
mie întru adevăr ploi de umilinţă, prea curată. 


Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăți şi viaţa mea s-a apropiat de iad. Dar ca Iona 
mă rog: Dumnezeule, din stricăciune scoate-mă. 


Condac, glasul al 2-lea: 
Podobie: Pe cea întru rugăciuni... 


Pe Leon, care din tinereţe a fost dat Domnului, şi a luat darul încă fiind din scutece, 
cu cântări toți să-l încununăm, pe luminătorul, şi păstorul Bisericii, căci el este ei 
întărire. 


Icos: Întăreşte-mi limba Hristoase al meu, şi dă-mi cuvânt, Cela ce eşti Dătător de 
cuvinte, şi dăruitor vieţii noastre, ca să pot lăuda toată viaţa înţeleptului ierarh, care 
a săvârşit pe pământ cu prea fierbinte dragoste, şi a luat din cer noianul minunilor 
celor nenumărate, şi puterea dogmelor, cu care a luminat Biserica, căci el este ei 
întărire. 

Sinaxar 


Intru această lună, în de ziua a douăzecea, pomenirea prea cuviosului părintelui 
nostru, Leon, episcopul Cataniei, făcătorul de minuni. 


Stih: lar de vei întreba moaştele ale căruia Leon sunt? 

Cu adevărat ale proedrului Cataniei, vom răspunde prin cuvânt. 
Întru a douăzecea zi pe Leon cel lăudat, 

În pământul cel putrezitor l-au îngropat. 


Acest sfânt, se trăgea din Ravena, fiind fiu de părinți de bun neam şi bine cre- 
dincioşi; iar pentru curăția vieţii sale şi nevoinţa şi grija de cugete ce avea, trecând 
după lege prin toate sfinţitele trepte, cu dumnezeiască alegere, se făcu episcop 
mitropoliei Cataniei, care se afla în ostrovul Siciliei cel vestit, unde se află şi mun- 
tele Etnei, din care până astăzi se pogoară şi curge foc. Deci acesta după numele lui 
ca un leu ce are îndrăznire, luminând ca un luminător, a luminat pe toţi având grija 
sufletelor, ajutorând văduvele, şi grijind pentru toți. 


El numai cu singură rugăciunea, a surpat la pământ un chip idolesc, şi a ridicat o 
biserică mare întru cinstea bunei biruitoarei muceniţe Lucia. 


A ars de tot apoi şi pe Iliodor cel ce făcea cu farmece semne şi minuni căci spur- 
catul acesta făcându-se prin norod făcător de minuni şi de năluciri, cuteza a se apu- 
ca şi asupra Bisericii lui Dumnezeu, cu meşteşugurile lui cele rele, iar fericitul 
prinzându-l cu nevoinţă în mâinile lui, şi legându-l cu sfântul lui epitrahil, porunci 
să aprindă în mijlocul cetăţii foc mare, şi mărturisind toate farmecele lui, intră cu 
dânsul, ţinându-l legat de grumaz în mijlocul focului, şi n-a ieşit sfântul din foc 
până l-a făcut de tot cenuşă şi spuză pe acel ticălos. Aceasta a făcut de s-au mirat 
toți, nu numai fiindcă a rămas nears sfântul ci pentru că nici de veşmintele sale nu 
s-a atins focul nicidecum. 


Deci mergând vestea pretutindenea în lume de această minune, auzindu-o şi împă- 
raţii Leon şi Constantin, au trimis de a adus pe sfântul la dânşii, şi cuprinzându-i 
sfintele lui picioare, îl rugau să se roage pentru dânşii. 


Acesta nu numai când trăia a fost mare întru minuni, ci încă şi murind face mai 
multe minuni. 


Tot în această zi, pomenirea Sfântului mucenic Sadoc, episcopul şi a Sfinţilor cei 
ce s-au săvârşit cu dânsul, la număr o sută douăzeci şi opt. 

Stih: Sadoc episcopul cu opt împreună fiind. 
Și zecimea mucenicilor cea îndouăsprezecită este sabie suferind. 


Aceşti sfinți au suferit mucenicia în Persia, pe vremea împărăției lui Savorie, şi tu- 
turor li s-au tăiat capetele pentru credinţa lui Hristos. 


Se zice însă, că Sfântul Sadoc mai-nainte de a fi prins, a văzut în vis pe cel ce a 
fost episcop înaintea sa, pe sfințitul mucenic Simeon, stând pe scară înaltă, şi che- 
mându-l către înălțime, arătând precum se pare suirea mărturisiri. 


Tot în această zi, pomenirea prea cuviosului părintelui nostru Visarion. 


Stih: Visarion murind, multe răsplătiri a aflat 
A multor sudori şi osteneli ce a lucrat. 


Cuviosul acesta părintele nostru Visarion s-a născut trupeşte în Egipt. Deci înţăr- 
cându-l maică-sa, şi întru Sfintele Scripturi învăţându-se, a strălucit întru inima sa 
Lumina cea sfântă. Pentru aceasta din tânără vârstă, a iubit pe Dumnezeu foarte, 
nicicum întinând cu vreun fel de lucru Sfântul Botez ce i s-a dat lui în pruncie. 
Căci suindu-se la loc pustiu, ca un fără de trup se nevoia, şi defăimând trupul ca cel 
stricăcios, pe cel mai rău la cel mai bun l-a supus, şi pe Dumnezeu care îl iubea, l-a 
avut ajutor. Căci patruzeci de zile şi patruzeci de nopţi sta neclintit ca un stâlp, 
avându-şi mâinile şi ochii în sus, şi pe sufletul său nedespărțit de la Dumnezeu. 


Pentru care şi de dar învrednicindu-se, nu întâmplătoarele semne lucra, ci şi foarte 
prea mărite; căci păzindu-şi cea după chip, cu toată puterea, lucra acelea ce şi proo- 
rocii cei mari au lucrat, cei ce cu Dumnezeu aievea au vorbit. 


Pentru că Moise temelia tuturor proorocilor prin lemn, a prefăcut apele cele amare 
în dulci, închipuind Crucea Domnului, ca să liniştească pe iudeii cei ce cârteau. lar 
acest fericit, mergând oarecând cu ucenicul său pe cale fără de apă, şi arzându-se 
de sete, prin însemnarea crucii în văzduh, a prefăcut în dulce apa mării cea sărată şi 
neputincioasă a se bea, şi rece şi bună de băut o a făcut; din care şi îndestulându-se 
împreună cu alții mulţi, au mulțumit lui Dumnezeu. 


Isus al lui Navi oarecând, biruind pe Amalic a oprit soarele din drumul său până ce 
i-a înfrânt pe toţi; şi acest fericit, oarecând aflându-se la oarecare loc, şi spre folo- 
sul multora vorbind, şi fiind vremea spre seară, cerând de la Dumnezeu, a oprit 
soarele până ce a săvârşit învăţătura. 

Și acesta ca Ilie, a pogorât apă din Cer, nu odată sau de două ori, ci mai de multe 
ori, alţii cerând de la el aceasta. 


Proorocul Elissei, oarecând cu cojocul lui Ilie, a trecut Iordanul fără să se ude; iar 
acesta în loc de Iordan, râul Nilului, şi în loc de cojoc, semnul crucii armă tare 
întrebuințând, pe toată apa o a prefăcut în câmp drept, şi pe deasupra atâtor ape 
mergând pe jos, o minune! Până la glezne numai 1 s-au udat picioarele. 


Ce este mai minunat decât minunile acestea? Asemenea şi alte feluri de semne fă- 
când cu puterea crucii, şi în adânci bătrâneţe slujind lui Dumnezeu, s-a mutat la 
veşnicele lăcaşuri. 


Tot în această zi, pomenirea celui dintru sfinţi, părintelui nostru Agaton, papă al 
Romei. 


Stih: Agatone cârmele Romei îndreptând, 
La limanurile cele înţelegătoare corabia erai întorcând. 


Acest cuvios părinte al nostru şi făcător de minuni Agaton, era din Italia, fiu de pă- 
rinţi creştini, cucernici şi bine cinstitori, care ostenindu-se, l-au învăţat pe el toată 
Scriptura cea insuflată de Dumnezeu şi folositoare. Căci atâta de mult s-a folosit şi 
s-a umilit fericitul din dumnezeiasca Scriptură, încât după ce au murit părinţii săi, a 
adunat toată bogăția lor, şi chemând săracii, într-o zi o a împrăştiat pe ea. şi s-a dus 
la o mânăstire, unde s-a făcut monah, îmbrăcându-se în chipul îngeresc, şi slujea 
lui Dumnezeu ziua şi noaptea, făcând rugăciune pentru lume. lar spre fapta bună 
atâta se nevoia, încât a luat şi darurile facerilor de minuni. Şi fiindcă fapta bună nu 
se ascunde, s-a făcut papă Romei; şi bine împodobind episcopeasca vrednicie, în 
pace s-a mutat către Domnul. 


Tot în această zi, pomenirea cuviosului părintelui nostru Chindiu, episcopul 
Pisidiei. 


Stih: Din pământ te-ai luat şi în el te-ai înturnat 
Chindie cu porunca celui ce pământul l-a lucrat. 


Tot în această zi, pomenirea cuviosului părintelui nostru Plotin. 


Stih: Să se aducă Plotin Domnul zicând 
Au venit îngerii pe Plotin aducând. 

Cu ale lor sfinte rugăciuni, Doamne, miluieşte-ne şi ne mântuieşte pe noi, Amin. 
Cântarea a 7-a 


Irmos: Tinerii evreieşti, au călcat în cuptor văpaia cu îndrăzneală, şi focul în rouă 
l-au schimbat, strigând: Bine eşti cuvântat Doamne Dumnezeule în veci. 


Cu trup fiind, te-ai asemănat dumnezeieştilor cete celor fără de trup, cugetătorule 
de Dumnezeu, şi ai slujit lui Dumnezeu, neîncetat cântând: Bine eşti cuvântat Doa- 
mne Dumnezeule în veci. 
Urechi asurzite ai deschis prin dumnezeiască rugăciunea ta, prea fericite, şi şchio- 
pilor arătat ai dat bună alergare, care strigau lui Hristos: Bine eşti cuvântat Doa- 
mne Dumnezeule în veci. 


Slavă Tatălui şi Fiului şi Sfântului Duh. 


Intrând în mijlocul focului cu dumnezeiasca voie a Stăpânului, ai rămas nears, iar 
Ihodor cel părtaş focului la vremea judecății celei drepte, prin rugăciunea ta s-a ars. 


Şi acum şi pururea şi în vecii vecilor. (a Născătoarei) 

Nearzând pântecele tău Focul Dumnezeirii, Fecioară Maică, S-a întrupat din tine, 
luminând marginile lumii cu dumnezeieşti străluciri. Pentru aceasta te lăudăm prea 
curată. 

Cântarea a 8-a 

Irmos: Tinerii cei de Dumnezeu... 

Vărsatu-s-a darul în buzele tale, părinte sfințite, învăţătorule de taine. Pentru acea- 
sta Dumnezeu te-a uns pe tine Leone, arhiereu norodului, care striga: Binecuvântaţi 
toate lucrurile Domnului pe Domnul, şi-L prea înălţaţi întru toţi vecii. 

Bine plăcând Impăratului celui veşnic, prea fericite Leone, ai stătut înaintea împă- 
ratului celui pământesc, purtând jăratec părinte, şi spăimântând mintea lui cu prea 


mărite faceri de minuni. 


Binecuvântăm pe Tatăl, şi pe Fiul şi pe Sfântul Duh, Domnul. 

Sădindu-te părinte în casa Domnului, ca un măslin prea roditor aduci după sfârşit 
din dumnezeiescul tău trup, untdelemn dumnezeiesc, care pururea goneşte toată 
boala credincioşilor, celor ce scapă la tine cu dragoste, înțelepțite. 


Şi acum şi pururea şi în vecii vecilor. (a Născătoarei) 


Cel ce săvârşeşte toate numai cu voirea, Preacurată binecuvântată, vrând S-a sălă- 
şluit în pântecele tău, şi S-a arătat trup, şi m-a îndumnezeit, fiind stricat mai-nainte 
prin sfatul cel prea rău al înşelătorului. 


Irmosul: 


Să lăudăm, bine să cuvântăm şi să ne închinăm Domnului cântându-l şi prea înăl- 
țându-L pe Dânsul întru toţi vecii. 


Tinerii cei de Dumnezeu cuvântători în cuptor, împreună cu focul şi văpaia căl- 
cându-o au săltat: Binecuvântaţi toate lucrurile Domnului pe Domnul. 


Cântarea a 9-a 
Irmos: Spăimânta-tu-s-a tot auzul... 


Ca să te fericim cu glasuri dumnezeieşti, căci ai viețuit cu cuviinţă, şi umbli întru 
cele cereşti veselindu-te, mântuieşte-ne pe noi cu rugăciunile tale de patimi, de ne- 
cazuri Şi de primejdii, ierarhe şi păstorule, vrednicule de laudă. 


Făcându-te părinte ca o viţă a Viei celei adevărate, ai odrăslit prin bunătăți struguri 
ce varsă mustul minunilor, din care cei ce beau cu credinţă, câştigă sănătate şi ve- 
selie, lăudându-te pururea, cuvioase Leone. 


Trupul tău părinte s-a făcut Biserică Sfântului şi cinstitului Duh, şi acum zace în- 
lăuntrul dumnezeieştii Biserici, ce o ai ridicat Leone, întru mărirea şi cinstea Luciei 
muceniţei, izvorându-ne nouă râuri de minuni, cei ce te cinstim cu bună credinţă. 


Slavă Tatălui şi Fiului şi Sfântului Duh. 


Soare luminos te-ai arătat, luminând marginile pământului cu luminile bunătăților 
totdeauna, şi acum te-ai mutat către Lumina cea neapusă. Pentru aceasta, cei ce 
prăznuim pomenirea ta cea purtătoare de lumină Leone prea fericite, mântuieşte-ne 
pe toţi de întunericul cel cumplit. 

Şi acum şi pururea şi în vecii vecilor. (a Născătoarei) 

Frică-mi este Unule Impărate de a doua venire a Ta, şi mă tem, că fără măsură Ţi- 
am greşit, şi nu mă fac mai bun prin pocăință, ci ca Unul ce eşti Bun, întoarce-mă 
şi mă mântuieşte Iisuse, prin rugăciunile cele bine primite ale celeia ce Te-a născut 
pe Tine. 

Irmosul: Infricoşa-tu-s-a tot auzul de nespusa lui Dumnezeu pogorâre, căci Cel 
Preaînalt de voie S-a pogorât până şi la trup, din pântece fecioresc făcându-Se Om. 
Pentru aceea pe prea curata Născătoare de Dumnezeu, credincioşii o slăvim. 
Luminânda: 

Podobie: Femei auziți glas... 

Luminător şi ierarh prea mare, te cunoaşte Biserica lui Hristos, ierarhe. Că bine ai 
păstorit pe fiu ei, la păşunile cele mântuitoare cuvioase, izgonind pe eretici ca pe 
nişte fiare sălbatice, Leone de Dumnezeu cugetătorule. 

A Născătoarei 

Steaua cea mult luminoasă şi strălucitoare a Cataniei, ierarhul cel făcător de minu- 
ni, Leon învățătorul cel tainic al Treimii, cu cugetul şi cu sufletul şi cu trupul te-a 
propovăduit de faţă pe tine prea curată, că eşti adevărată Născătoare de Dumnezeu. 
Drept aceea şi noi, arătat te lăudăm pe tine, ca pe o Maică a lui Dumnezeu. 
Stihoavna Octoihului. 


Iar de va fi post, Podobia Triodului de 2 ori, şi mucenicina. 


Slavă Tatălui şi Fiului şi Sfântului Duh. Şi acum şi pururea şi în vecii vecilor. (a 
Născătoarei) 


Şi cealaltă slujbă a Utrenie: după rânduială, şi Otpustul. 

Canon de rugăciune către Sfântul ierarh Leon, episcopul Cataniei 


Canon de rugăciune la Sfântul ierarh Leon, episcopul Cataniei - 20 februarie - slu- 
jitor Dani: 
https://www.youtube.com/watch?y=fgTNi5SGmihQ 

2% 3% 2 
Troparul Sfântului ierarh Leon, episcopul Cataniei, glasul al 4-lea: Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, ade- 
vărul lucrurilor. Pentru aceasta ai dobândit cu smerenia cele înalte şi cu sărăcia ce- 
le bogate; părinte ierarhe Leon, roagă pe Hristos Dumnezeu să mântuiască sufle- 
tele noastre. 


facere a lui losif 
Cântarea 1, glasul al 8-lea 


Irmos: Apa trecând-o ca pe uscat şi din răutatea Egiptului scăpând israeliteanul, 
striga: Mântuitorului şi Dumnezeului nostru să-l cântăm. 


Stih: Sfinte părinte Leon, roagă-te lui Dumnezeu pentru noi. 


Făclie dumnezeiască dobândindu-te pe tine Biserica lui Hristos, cu luminile fapte- 
lor tale bune şi ale minunilor tale, din destul se luminează, înţeleptule Leon. 

Stih: Sfinte părinte Leon, roagă-te lui Dumnezeu pentru noi. 


Din copilărie te-ai dat pe tine însuţi Stăpânului tuturor şi cu omorârea dulceţilor 
trupeşti te-ai făcut jertfă vie, jertfindu-te fără de sânge, fericite. 


Slavă Tatălui şi Fiului şi Sfântului Duh. 


Viaţa ta fiind luminată cu strălucirea faptelor bune şi cu fulgerele minunilor fiind 
înfrumuseţată, înaintea tuturor te-ai făcut vestit, de Dumnezeu purtătorule. 


Și acum şi pururea şi în vecii vecilor. Amin (a Născătoarei) 

Locaş lui Dumnezeu te-ai făcut, Fecioară prea curată, Celui ce a locuit întru tine în 
chip mai presus de cuget, Născătoare de Dumnezeu şi a alungat înşelăciunea din 
sufletele oamenilor. 

Cântarea a 3-a 

Irmos: Doamne, cel ce ai făcut cele ... 

Stih: Sfinte părinte Leon, roagă-te lui Dumnezeu pentru noi. 

Păzind nevătămate dogmele cele mântuitoare şi drept cinstitoare de Dumnezeu ale 
Ortodoxiei, ai păscut turma ta, părinte, în păşunile purtătoare de viaţă şi ai suit-o la 
Staulul cel ceresc. 

Stih: Sfinte părinte Leon, roagă-te lui Dumnezeu pentru noi. 

Suindu-te la înălţimea faptelor bune, cuvioase, ai primit ungere sfințită şi pe Cel 
Preaînalt înțelepţeşte L-ai lăudat, slujindu-l Lui cu harul, ca un înger, în scaunul 
cel prea înalt. 

Slavă Tatălui şi Fiului şi Sfântului Duh. 

Suferind ispitiri pentru Hristos, cuvioase, te-ai împărtăşit de nemurire şi îndum- 
nezeire; şi izvorând neîncetat mir, cu bună mireasmă, sfinţeşti pe cei ce se apropie 


de tine, cu credinţă. 


Și acum şi pururea şi în vecii vecilor. Amin (a Născătoarei) 

Ceea ce eşti cleşte al dumnezeiescului şi dătătorului de lumină cărbune şi rug nears 
de Focul Dumnezeirii, arde toate patimile care mă înfierbântă şi mă răpeşte din fo- 
cul cel veşnic. 

Irmosul: Doamne, cel ce ai făcut cele de deasupra crugului ceresc şi ai zidit Bise- 
rica, Tu pe mine mă întăreşte, în dragostea Ta; că Tu eşti Marginea doririlor şi 
Întărirea credincioşilor, Unule Iubitorule de oameni. 


Cântarea a 4-a 


Irmos: Auzit-am, Doamne, Taina iconomiei Tale, înţeles-am lucrurile Tale; şi am 
prea slăvit Dumnezeirea Ta. 


Stih: Sfinte părinte Leon, roagă-te lui Dumnezeu pentru noi. 


Lucrând cu osteneală țarina cugetului tău, ai răsărit spic însutit de dumnezeieşti 
fapte bune şi de tămăduiri, prea fericite. 


Stih: Sfinte părinte Leon, roagă-te lui Dumnezeu pentru noi. 


Sicriul tău cel sfânt, sfinte, izvoreşte pururea untdelemn sfinţit, care sfinţeşte sufle- 
tele celor ce cu credinţă aleargă la tine. 


Slavă Tatălui şi Fiului şi Sfântului Duh. 


Curăţitor de boli, izgonitor al demonilor celor vicleni şi scăparea oamenilor celor 
credincioşi ai fost, ierarhe. 


Şi acum şi pururea şi în vecii vecilor. Amin (a Născătoarei) 


Cel Neîncăput de toate, încape în pântecele tău, Preacurată, mântuindu-mă cu bu- 
nătatea Sa pe mine, cel înecat în păcate. 


Cântarea a 5-a 
Irmos: Pentru ce m-ai lepădat de la faţa Ta, Cel ce eşti Lumină neapusă şi m-a 
acoperit întunericul cel străin pe mine, ticălosul? Ci, mă întoarce şi la lumina po- 


runcilor Tale îndreptează căile mele. 


Stih: Sfinte părinte Leon, roagă-te lui Dumnezeu pentru noi. 

Cu mintea cea prea curată privind Mintea cea pricinuitoare a tuturor, de la ea ai 
primit lumina darurilor, de Dumnezeu insuflate şi sfințitele revărsări de lumină ale 
tămăduirnilor, prin care risipeşti întunericul patimilor. 

Stih: Sfinte părinte Leon, roagă-te lui Dumnezeu pentru noi. 

Pe cel ce caută să înşele prin viclenia demonilor pe toţi cei ce credeau în Hristos, l- 
ai dat focului, cu dreaptă judecată, fericite; şi ai izbăvit sufletele de stricăciunea lui 
cea pierzătoare, ca un păstor adevărat şi mântuitor. 

Slavă Tatălui şi Fiului şi Sfântului Duh. 

In mijlocul focului aprins ai stat nears, pururea fericite, căci te înconjura dumne- 
zeiasca rouă a Sfântului Duh, ca pe un cunoscător tainic al celor sfinte, ca pe un 
slujitor al dumnezeieştii Slave şi ca pe un părtaş al Luminii celei de sus. 

Şi acum şi pururea şi în vecii vecilor. Amin (a Născătoarei) 

Privind odinioară cu mintea la Dumnezeu aţintită, de Dumnezeu insuflaţii cinstiți 
prooroci, au vestit pe cât le-a fost cu putinţă, în multe feluri, adâncul tainei celei de 
nespus a Naşterii tale celei prea curate, de Dumnezeu dăruită. 

Cântarea a 6-a 

Irmos: Rugăciunea mea voi înălța... 

Stih: Sfinte părinte Leon, roagă-te lui Dumnezeu pentru noi. 

Prin rugăciunile tale, părinte, cei fără de ochi au căpătat vedere, înţelepţitule de 
Dumnezeu; căci pe Hristos avându-L într-ajutor şi către Dânsul întinzându-ţi pu- 
rurea ochii sufletului tău, ai primit din destul împlinirea cererilor tale. 

Stih: Sfinte părinte Leon, roagă-te lui Dumnezeu pentru noi. 

Prea înfricoşător ai fost împăratului, minunate, când intrând în curțile lui, aduceai 
cărbuni aprinşi pe haina ta; căci te-a mărit pe tine Hristos, pe care II prea slăveai 


prin vieţuirea ta, fericite Leon. 


Slavă Tatălui şi Fiului şi Sfântului Duh. 

Racla moaştelor tale izvoreşte şi revarsă neîncetat, ca un izvor curat şi de bun 
miros, dumnezeiesc untdelemn, prin care sunt izgonite bolile de la credincioşi şi se 
dă sănătate celor ce au nevoie, prea fericite. 

Şi acum şi pururea şi în vecii vecilor. Amin (a Născătoarei) 

Sufletul meu sfinţeşte-l, Fecioară, ceea ce ai născut pe Cuvântul cel Sfânt, care pre- 
cum se cuvine Se odihneşte cu adevărat pe Sfinţi, Insuşi Dumnezeul nostru; şi dă- 
mi mie, ca o milostivă, ploi de umilinţă, prea curată. 

Irmos: Rugăciunea mea voi înălța către Domnul şi Lui voi spune mâhnirile mele; 
că sufletul meu s-a umplut de răutăţi şi viaţa mea s-a apropiat de iad. Dar ca lona 
mă rog: Dumnezeule, din stricăciune scoate-mă. 

Condac, glasul al 2-lea: 

Podobie: Pe cei întru rugăciuni... 

Pe Sfântul ierarh Leon care din tinereţe a fost dat Domnului şi a primit harul încă 
în scutece fiind, cu cântări toţi să-l încununăm, pe luminătorul şi păstorul Bisericii; 
că el este a ei întărire. 


Cântarea a 7-a 


Irmos: Tinerii iudei au călcat în cuptor văpaia cu îndrăzneală şi focul în rouă l-au 
schimbat strigând: Binecuvântat eşti Doamne Dumnezeule în veci. 


Stih: Sfinte părinte Leon, roagă-te lui Dumnezeu pentru noi. 

Cu trup fiind, te-ai asemănat dumnezeieştilor Cete ale celor fără de trup, înţelep- 
țitule de Dumnezeu, şi ai slujit lui Dumnezeu, neîncetat cântând: Binecuvântat eşti 
Doamne Dumnezeule în veci. 

Stih: Sfinte părinte Leon, roagă-te lui Dumnezeu pentru noi. 

Urechi asurzite ai deschis prin dumnezeiasca ta rugăciune, prea fericite şi cu ade- 
vărat ai dat repede alergare şchiopilor, care strigau lui Hristos: Binecuvântat eşti 


Doamne Dumnezeule în veci. 


Slavă Tatălui şi Fiului şi Sfântului Duh. 

Intrând în mijlocul focului, cu dumnezeiasca voie a Stăpânului, ai rămas nears; iar 
Iliodor, cel părtaş focului la vremea judecății celei drepte, prin rugăciunea ta a fost 
ars. 

Şi acum şi pururea şi în vecii vecilor. Amin (a Născătoarei) 

Nearzând pântecele tău, Focul Dumnezeirii, Fecioară Maică, S-a Intrupat din tine 
luminând marginile lumii cu dumnezeieşti străluciri. Pentru aceasta te lăudăm, prea 
curată. 

Cântarea a 8-a 

Irmos: Tinerii cei bine credincioşi ... 

Stih: Sfinte părinte Leon, roagă-te lui Dumnezeu pentru noi. 

Vărsatu-s-a harul în buzele tale, părinte sfinţite, povăţuitorule în taine. Pentru acea- 
sta Dumnezeu te-a uns pe tine, Sfinte ierarhe Leon, arhiereu poporului, care strigă: 
Binecuvântaţi toate lucrurile Domnului şi-L prea înălțaţi întru toți vecii. 

Stih: Sfinte părinte Leon, roagă-te lui Dumnezeu pentru noi. 

Bine plăcând Impăratului celui Veşnic, prea fericite Leon, ai stat înaintea împăra- 
tului pământesc purtând jăratec, părinte şi înspăimântându-i mintea, cu prea mărite 
faceri de minuni. 

Binecuvântăm pe Tatăl şi pe Fiul şi pe Sfântul Duh, Domnul. 

Sădit fiind în Casa Domnului, părinte, ca un măslin foarte roditor, după moarte 
aduci din dumnezeieştile tale moaşte, untdelemn dumnezeiesc care alungă pururea 
toată boala credincioşilor, celor ce scapă la tine cu dragoste, de Dumnezeu înţelep- 
uitule. 

Şi acum şi pururea şi în vecii vecilor. Amin (a Născătoarei). 

Cel ce săvârşeşte toate numai cu voirea, Preacurată binecuvântată, vrând, S-a Sălă- 
şluit în pântecele tău şi S-a arătat Trup şi m-a îndumnezeit pe mine, cel stricat mai 


înainte prin sfatul cel prea rău al înşelătorului. 


Irmosul: 


Ar Dr Dr dr dr de Dr dr d Dr Dr dr dr de de dr dr A de dr dr A A 


Xp XP XP IP IP 3 E 2 2 E IP 3 3 2 E 0 E IP IP E E IP XX 


Jr De De De De dr De e De De de De Dr Dr De De De De De De de e Ar A d 


XP PP 2 0 E E 3 IP IP 3 5 IE IE II IE E E XX 


Să lăudăm, bine să cuvântăm şi să ne închinăm Domnului, cântându-l şi prea înăl- 
țându-L pe Dânsul întru toţi vecii. 


Tinerii cei bine credincioşi în cuptor împreună cu focul şi văpaia călcând-o în pi- 
cioare, au săltat strigând: Binecuvântaţi toate lucrurile Domnului pe Domnul. 


Cântarea a 9-a 

Irmos: Spăimântatu-s-a tot auzul... 

Stih: Sfinte părinte Leon, roagă-te lui Dumnezeu pentru noi. 

Ca să te fericim cu glasuri dumnezeieşti, fiindcă ai vieţuit cu cuviinţă şi umbli întru 
cele cereşti veselindu-te, cu rugăciunile tale izbăveşte-ne pe noi de patimi, de ne- 
cazuri şi de primejdii, ierarhe şi păstorule, vrednicule de laudă. 

Stih: Sfinte părinte Leon, roagă-te lui Dumnezeu pentru noi. 

Ajungând părinte, ca un vlăstar al Viţei celei adevărate, ai odrăslit strugurii virtu- 
ilor ce varsă mustul minunilor, din care cei ce beau cu credinţă câştigă sănătate şi 
bucurie, lăudându-te pururea, prea cuvioase Leon. 

Stih: Sfinte părinte Leon, roagă-te lui Dumnezeu pentru noi. 

Trupul tău, părinte, s-a făcut locaş Sfântului şi cinstitului Duh; şi acum zace în- 
lăuntrul dumnezeieştii biserici pe care ai ridicat-o, prea fericite Leon, întru mărirea 
ŞI cinstea Sfintei muceniţe Lucia, izvorându-ne nouă, celor ce te cinstim cu evlavie, 
râuri de minuni. 

Slavă Tatălui şi Fiului şi Sfântului Duh. 

Soare strălucitor te-ai arătat luminând marginile pământului totdeauna cu luminile 
faptelor bune; şi acum te-ai mutat către Lumina cea neapusă. Pentru aceasta pe cei 
ce prăznuim sfântă pomenirea ta cea purtătoare de lumină, prea fericite Leon, izbă- 
veşte-ne pe toţi de întunericul cel cumplit. 


Şi acum şi pururea şi în vecii vecilor. Amin (a Născătoarei). 


Frică-mi este, Unule Impărate, de a doua Ta venire şi mă tem, că fără măsură 
Ți-am greşit şi nu mă fac mai bun prin pocăință; ci, ca Unul ce eşti Bun, 

întoarce-mă şi mă mântuieşte, lisuse, prin rugăciunile cele bine primite ale Celei 
ce Te-a născut pe Tine. 


Irmosul: Spăimântatu-s-a tot auzul de nespusa lui Dumnezeu pogorâre; că Cel 
Preaînalt de voie S-a pogorât, până la trup, din pântece fecioresc făcându-Se Om. 
Pentru aceea pe prea curata Născătoare de Dumnezeu credincioşii o mărim. 


Sedelna, glasul al 3-lea. Podobie: Pentru mărturisirea... 


Soare măreț ai răsărit lumii, cu strălucirea bunătăților tale; şi cu lumina minunilor, 
povăţuind la lumină adunările credincioşilor şi pierzând întunericul patimilor, 
cuvioase Leon, roagă pe Hristos Dumnezeu să ne dăruiască nouă mare milă. 


Sedelna Preasfintei Născătoare de Dumnezeu, glasul al 3-lea. Podobie: Pentru 
mărturisirea... 


Nu S-a despărțit de dumnezeiasca fire, făcându-Se Trup în pântecele tău, ci şi du- 
pă înomenire a rămas Dumnezeu, cel ce după naştere te-a păzit Maică Fecioară, ca 
şi mai înainte de naştere, prea curată, Însuşi Domnul. Pe Acela roagă-L. neîncetat 
să ne dăruiască nouă mare milă. 


Sedelna Sfintei Cruci şi a Preasfintei Născătoare de Dumnezeu, glasul al 3-lea: 


Podobie: De frumuseţea fecioriei tale şi de prea luminată curăţia ta Gavriil mirân- 
du-se, a strigat ţie, Născătoare de Dumnezeu: Ce laudă vrednică voi aduce ție? Sau 
cum te voi numi pe tine? Nu mă pricep şi mă minunez! Pentru aceasta, precum mi 
s-a poruncit, strig ție: Bucură-te, ceea ce eşti plină de har. 


Toată făptura văzându-Te Înălţat pe Cruce, Îndelung Răbdătorule, cu bucurie se 
veseleşte, striga Mieluşeaua cea fără de stricăciune şi prea curată; că a aflat mân- 
tuire prin Tine, lubitorule de oameni; că prin lemn ai tămăduit osândirea lemnului; 
dar mi se cutremură cele dinlăuntru ale mele, neputând îndura să Te văd omorât. 


Ar De Dr dr dr de Dr dr de De Dr dr dr de de dr dr A de dr dr A A 


Xp XP XP IP IP 3 E 2 2 e IP 3 3 E E E IP 5 E E IP XX 


Ar fe dr dr De dr de dr De dr De dr De dr dr De de Dr dr A De de dr fr A d 


Imnografie 


Condacul Sfântului ierarh Leon, episcopul Cataniei, glasul al 2-lea: Pe Sfântul 
ierarh Leon care din tinereţe a fost dat Domnului şi a primit harul încă în scutece 
fiind, cu cântări toţi să-l încununăm, pe luminătorul şi păstorul Bisericii; că el este 
al ei întărire. 


Troparul Sfântului ierarh Leon, episcopul Cataniei, glasul al 4-lea: Îndreptător 
credinţei şi chip blândeţelor, învăţător înfrânârii te-a arătat pe tine, turmei tale, ade- 
vărul lucrurilor. Pentru aceasta ai dobândit cu smerenia cele înalte şi cu sărăcia ce- 
le bogate; părinte ierarhe Leon, roagă pe Hristos Dumnezeu să mântuiască sufletele 
noastre. 


(Video) 'Troparul Sfântului ierarh Leon, episcopul Cataniei - Interpret: Otilia Si- 
meria: 
https://doxologia.ro/cantari/video-sfantul-ierarh-leon-episcopul-cataniei-tropar 

Vieţile Sfinţilor - Pomenirea celui între Sfinţi, părintele nostru Leon, făcătorul 
de minuni, episcopul Catanei 


(traducere din limba greacă) 


Sfântul ierarh Leon, episcopul Cataniei, făcătorul de minuni - 20 februarie: 
https://www.youtube.com/watch?v=VIwTE3jzAJw 

Acest de Dumnezeu ales luminător al Bisericii şi împlinitor al dumnezeieştilor 
porunci, râvnitorul apostolilor, purtătorul de grijă al săracilor şi minunatul lucrător 
de prea mari minuni, s-a născut în mitropolia Ravenei, din părinţi de neam bun; iar 
la suflet era mult mai de neam, pentru covârşitoarea lui faptă bună, pentru vieţuirea 
cea vrednică de laudă; căci nu numai după ce a luat arhieria, ci şi mai înainte să- 
vârşea fapte bune de Dumnezeu insuflatul, având grijă lucrurilor bisericeşti şi ocâr- 
muirea, ca un econom credincios şi înţelept slujind tuturor celor împreună robi şi 
împărțind măsuri din grâul stăpânesc. 


Deci, după ce a murit Savin, cel ce fusese mai înainte arhiereu, pentru minunata lui 
petrecere, s-a adunat toată mulțimea mitropoliei Catanei, din dumnezeiască voinţă 
şi au ales toţi pe Leon. Care, după numire, avea şi vitejie de suflet şi dădea război 
cu bărbăție împotriva lupilor celor gândiţi, apoi se nevoia cu privegheri, cu rugă- 
ciuni şi cu alte fapte bune, ca să păzească oile nevătămate de eretici şi de diavoli, 
mustrând în fiecare zi şi răsturnând reaua slăvire a deşartei glăsuiri şi vădind 
basmele păgânilor, ca un prea înţelept, iar către credincioşi era foarte milostiv şi în- 
durat, dând multe milostenii cel ce-l urma pe Hristos. 

Sfântul Leon strălucea înaintea tuturor ca un luminător prea luminos, purtând de 
grija sufletelor şi de sărmani îngrijindu-se, fiind hrănitor al săracilor şi al celor 
strâmtoraţi sprijinitor prea sârguitor. ŞI, pe scurt, pe toți lipsiţii şi scăpătaţii îi pri- 
mea şi îi ajuta cu dare bogată. Apoi se făcea tuturor toate, după cum zicea marele 
apostol, ca să-i mântuiască pe cât ar fi cu putinţă. Şi avea râvnă multă la dumne- 
zeiasca credinţă ca un alt Ilie. 


După aceea, se nevoia să şteargă păgânismul cu totul, căci erau încă unii ce se 
închinau idolilor ca nişte necunoscători. Drept aceea, nu numai cu cuvinte îi învăţa, 
CI ŞI cu lucruri şi cu minuni, ca să cunoască slăbiciunea şi neputinţa deşerților zei şi 
puterea cea covârşitoare a adevăratului Dumnezeu. 


3 5 o 


Într-o zi s-a dus cu mulţi oameni la un loc, unde aveau elinii un idol din vremea lui 
Deciu şi nebunii îl socoteau Dumnezeu. Dar prea înțeleptul Leon a făcut acolo ru- 
găciune cu lacrimi, către Stăpânul Hristos, să-l surpe ca un Atotputernic; şi îndată, 
o! minune, a căzut la pământ şi s-a zdrobit necuratul idol. 


In acel loc s-a aflat în ceasul acela o cruce prea minunată, iar cei de față, văzând o 
înfricoşată minune ca aceasta, s-au spăimântat. 


Deci a zidit acolo o biserică a Sfinţilor 40 de mucenici şi nu numai această bise- 
rică, ci şi o alta prea frumoasă şi vestită a zidit cuviosul, în numele Sfintei fe- 
cioare muceniţe Lucia, care a mărturisit acolo, în Catania. 


In această biserică se află acum întru tot cinstitele şi sfintele moaşte ale acestui 
minunat Leon; şi iese dintr-însele ca un izvor de-a pururea curgător, mirositor, 
de toate relele izbăvitor, de patimi curăţitor şi al diavolilor izgonitor. 


Căci multe minuni a Săvârşit de trei ori fericitul în viaţă, ba şi mai multe a 
săvârşit după moarte şi săvârşeşte în fiecare zi până astăzi; şi tămăduieşte toată 
neputinţa celor ce-l cheamă cu credinţă. 


Pe toate nu le scriem una câte una, pentru scurtare, ci numai o lucrare de minuni să 
o povestim, pe care a săvârşit-o încă trăind, pentru care veţi înţelege câtă îndrăznire 
avea către Hristos, de Dumnezeu insuflatul. 

Se afla acolo un vrăjitor, în ostrovul Siciliei, care făcea cu ajutorul diavolului 
semne şi minuni şi se numea Eleodor, care a întrecut pe lani, pe lamvri şi pe Si- 
mon, fiindcă avea într-însul toată lucrarea diavolească. 


Acesta era fiu al unei creştine de neam, cu numele Varvara şi se socotea a fi creş- 
tin; însă era de copil semeţ şi mândru şi poftea să fie eparh al cetăţii, ca să facă fără 
de ruşine voile sale cele rele. 


Dar nu era voia lui Dumnezeu să ia o vrednicie ca aceasta prea înaltă, el care era 
nevrednic. 


Deci, a luat altă îndrăzneală întru tot necuratul, adică a aflat un iudeu vestit în vrăji 
şi în farmece, cu care s-a împrietenit şi l-a rugat să-i ajute să ia vrednicia cea 
dorită. 


Iar acela 1-a dat o scrisoare, zicând astfel: "Du-te în miezul nopţii la mormintele 
boierilor şi te suie deasupra unui stâlp şi acolo va veni un om înfricoşat la vedere, 
dar să nu te temi. Şi dacă îţi va zice să te cobori, să nu-l asculţi până nu-ţi va făgă- 
dui să-ţi facă toate voile tale”. 


Atunci, urâtul Eleodor s-a dus în locul acela, bucurându-se şi aruncând în văzduh 
hârtia, a văzut pe diavol călare pe un cerc şi i-a zis: "Ce-ţi trebuie de la mine?" 


Iar el a răspuns: "Voiesc să-mi faci tot ce doresc”. 


Iar el a răspuns: "Dacă primeşti să te lepezi de Hristos, orice-mi vei cere îţi voi face 
degrab!" 


Atunci ticălosul s-a lepădat de Hristos şi s-a rânduit împreună cu satana, care i-a 
dat pe diavolul cel mai puternic în răutate şi prea viclean, ce se numea Gaspar, 
căruia i-a poruncit să stea lângă dânsul şi să i se supună totdeauna ca să săvâr- 
şească şi să împlinească toate poruncile lui. 


Acestea poruncind, boierul întunericului s-a făcut nevăzut ca un potrivnic al lui 
Dumnezeu. lar înşelătorul şi lepădatul de Dumnezeu, Eleodor, a rămas bucurându- 
se, necunoscând ticălosul pierderea sufletului şi a trupului său. Că n-a muncit 
numai sufletul lui veşnic, ci prin dreapta judecată a lui Dumnezeu şi de viaţa acea- 
sta s-a lipsit, făcându-se mistuire focului, ca un moştenitor al muncii celei veşnice, 
după cum vom istorisi mai jos. Că acest om lepădat de Hristos, nepunând în mintea 
sa nebiruirea dumnezeieştii puteri, s-a apucat să facă rău celor drepteredincioşi, el, 

păgânul şi necuratul, măiestrind în fiecare zi împotriva lor, încât pe toţi i-a tulburat 
cu năluciri şi cu farmece, blestematul. 


Și nu numai în mitropolia Catanei, ci şi prin alte părți, cetăţi şi oraşe ale Siciliei 
umblând, tulbura cu vrăjile sale pe toți. 


Deci, ascultați puţine din multele lui vrăji, ca să înţelegeţi facerile lui de rău. 


Aflându-se într-o zi în târgul cetăţii, treceau nişte femei care mergeau la trebuinţa 
lor şi el, prea îndrăzneţul, a făcut cu vrăjile sale să curgă râu prin mijlocul târgului; 
iar femeile, ca să nu se ude, îşi ridicau hainele în sus cât puteau, iar oamenii râ- 
deau. 


Şi nu numai aceasta, ci şi pietrele şi lemnele le prefăcea în aur. lar dacă l-ar fi cum- 
părat cineva, se făceau iarăşi în piatră sau lemn, spre paguba cumpărătorului. 


Şi nu numai această săvârşea maestrul Eleodor; ci pe fiicele boierilor celor vestiți 
şi slăviţi le fermeca şi le îndemna spre satanicească îndrăgostire şi se lăsau pe fe- 
restre, ca să se întâlnească cu cei îndrăgostiți de dânsele. 


De aceea, cetățenii s-au dus şi l-au pârât la eparh, ca să-l pedepsească precum se 
cuvenea. lar el a trimis oameni să i-l aducă şi, ducându-se în casa lui şi în tot locul, 
dar căutându-l nu-l găsiră. 


Pentru aceea, fiind silit, eparhul Luchie a scris către Constantin, nepotul lui lera- 
clie, care era pe atunci stăpânitor al grecilor, povestind în scrisoare toate răutățile şi 
măiestriile lui Eleodor, cum am spus mai sus şi cum au făcut mulți creştini de au 
crezut în idoli şi înfricoşa toată cetatea că o va arde cu focul Etnei, prin vrăjile sale. 


Impăratul a trimis un bărbat vrednic din suita sa, cu numele Iraclid, pe care-l avu- 
sese protoconsul, şi i-a poruncit să meargă în Sicilia, ca să-l aducă legat pe Eleodor 
cel vrednic de moarte. 


Deci, ducându-se Iraclid, când a ajuns la ostrov, s-a aflat acolo la mal şi Eleodor şi 
i-a urât, zicând: "Eu sunt acela pe care-l căutaţi, iată vin de voie, după porunca 
împărătească. Deci nu mă legaţi ca pe un osândit; că dacă n-aş fi voit să viu, aş fi 
fugit şi nu m-aţi fi aflat”. 


Acestea auzindu-le, Iraclid s-a minunat şi vrăjitorul i-a spus: "Nu vă îngrijiţi de lu- 
cruri care sunt de prisos, că eu vă duc pe voi într-o zi la Bizanţ. 

Iar ei, auzind acestea, s-au spăimântat, ştiind că au făcut 30 de zile până au ajuns în 
Sicilia. Şi după ce au cumpărat ceea ce au voit, i-au poruncit să intre în corabie şi 
să plece. 


Iar vrăjitorul i-a dus pe dânşii la o baie şi le-a zis să intre într-însa ca să se scalde, 
dar să nu-şi facă cruce şi nici să pomenească numele lui Hristos. Iar ei au intrat şi, 
îndată spălându-se, s-au aflat în baia cea împărătească a Constantinopolului şi s-au 
spăimântat de o minune înfricoşată ca aceasta şi, ieşind din baie, şi-au găsit afară 
hainele lor. 


Deci, mergând în palatele cele împărăteşti, au povestit stăpînitorului toate cele în- 
tâmplate, care s-a minunat de covârşitoarea păgânătate a vrăjitorului. 


Nevorbind împăratul cu dânsul nicidecum, a poruncit să-i taie capul numaidecât, 
iar el a cerut să-i dea apă să bea şi, aducându-i-se un pahar cu apă, s-a făcut că-l 
bea şi intrând în pahar s-a făcut nevăzut, zicând: "Rămâi sănătos o! împărate, de 
data asta, că eu mă duc în cetatea Catanei şi acolo să mă cauţi”. 


Spăimântându-se împăratul de aceasta, nu se dumirea şi nu ştia ce să facă. 


Însă a trimis iarăşi pe Iraclid la cetatea Cătanei, ca să-l aducă legat ca pe un osân- 
dit. Și mergând, l-a găsit iarăşi la malul mării şi i-a heretisit pe ei. Deci vrând ei să- 
] lege, le-a zis să nu se ispitească fără folos. Şi le-a făgăduit că-i va duce iarăşi într- 
o zi la Bizanţ. Şi însemnând marea cu un toiag de dafin, pe care îl ţinea în mâini, a 
făcut un caic şi le-a zis să intre într-însul fără de frică şi să-şi pună şi merindea lor; 
iar ei au intrat cu Iraclid mai pe urmă şi într-o zi au ajuns în Bizanţ, iar caicul 
acela, fiindcă era nălucire diavolească, s-a făcut nevăzut, însă ei s-au aflat pe pă- 
mânt cu toată sinodia lor şi se minunau. 


Deci s-a auzit vestea în toată cetatea că iarăşi a venit Eleodor şi toţi alergau să-l 
vadă. 


Apoi, trecând pe lângă casa lui Iraclid, s-a plecat pe fereastră femeia lui Iraclid, cu 
numele Ethalia, să-i vadă. Şi, văzând pe Eleodor, a scuipat asupra lor, zicând: "la 
vedeţi, oameni buni, pentru ce fel de lucru s-a dus de două ori în Sicilia bărbatul 
meu şi s-a primejduit”. 

Însă Eleodor s-a mâniat şi a zis către dânsa: "Eu te voi face în toată cetatea de râs”. 
Deci cu cuvântul semeţul a făcut de a urmat şi lucrul; căci a pierit focul şi nu se 
afla nicăieri fără numai în trupul Ethalei. Pentru aceea, oamenii neavând foc cu 

care să se slujească, au scos-o cu sila în mijlocul cetăţii şi îşi lua foc fiecare de la 
trupul ei. 


Deci împărații au condamnat pe Eleodor să moară de foame. Iar el, a făcut să fie 
foamete şi lhpsă mare pretutindeni, încât nu se mai aflau bucate de mâncare. De 
aceea împăratul a poruncit să-i taie capul în temniţă, unde era închis. Dar cum şi-a 
ridicat gealatul mâna ca să-i taie capul, s-au arătat două cercuri pe umerii lui care 
au sărit sus, la acoperiş şi l-au desfăcut iar pe acolo a fugit blestematul, zicând: "Fii 
sănătos, împărate, şi te mântuieşte; caută-mă pe mine iarăşi în Catana, ca şi mai 
înainte". Deci s-a dus într-o clipă în Sicilia şi acolo făcea iarăşi semnele sale cele 
diavoleşti. 


Intr-una din zile făcându-se alergare de cai, Eleodor a găsit pe un nepot al feri- 
citului Leon, care se numea Hrisis şi a zis către dânsul: "Pot să-ţi fac un cal aşa 
cum n-are nimeni mai bun”. 


Deci, cu cuvântul s-a făcut şi lucrul prin nălucirea diavolului şi, încălecând Hrisis 
pe cal, s-a făcut minunat în toată priveliştea şi toţi s-au spăimântat; apoi, poruncind 
eparhul să-i aducă acel cal de mare preţ, calul s-a făcut nevăzut. 


Cuviosul Leon a povestit eparhului pricina; de aceea a închis în temniță pe Eleodor 
ca pe un vrăjitor şi l-a condamnat la moarte. Scoţându-l gealaţii să-i taie capul, el 
le-a făgăduit trei ltre de aur ca să-l elibereze şi, primind gealaţii, el a făcut prin 
nălucire o piatră ce se părea a fi de aur; şi aceia, luând-o, l-au eliberat, zicând către 
eparh că a fugit prin nălucire diavolească. Apoi, vrând ei să împartă aurul, l-au 
găsit piatră ca mai înainte. 


Acestea şi altele făcea blestematul, pe care le lăsăm spre a nu lungi povestirea şi să 
nu întinăm auzurile voastre. Vom povesti numai ce fel de sfârşit rău a avut el, pre- 
cum 1 se cădea. 


De multe ori îl sfătuia pe el prea milostivul păstor Leon, pentru bunătatea lui 
Hristos, şi-l ruga să înceteze faptele lui cele rele, ca să nu se muncească de trei ori 
ticălosul în focul cel veşnic, împreună cu diavolii, dar el n-a primit, ci făcea şi mai 
multe rele, socotind că sunt bârfeli sfătuirile şi poruncile sfântului. 


Adăugând fărădelegi peste fărădelegi, a îndrăznit semeţul a intra şi în Sfânta bise- 
rică, ca să ia în râs prea curatele şi dumnezeieştile Taine. Căci într-o zi, când era un 
praznic mare şi sfântul slujea Sfânta Liturghie, a intrat şi necuratul Eleodor, care 
juca cu picioarele fără de rânduială şi zicea bârfeli şi hule spre râs, încât se fălea că 

va face pe sfânt şi pe toţi ceilalți să joace; dar n-a putut, căci dumnezeiasca putere a 
oprit relele lucrări ale diavolului. 


Această obrăznicie a deşertului de minte îngreţoşând pe sluțitorul lui Dumnezeu 
Leon, a îngenuncheat şi s-a rugat lui Dumnezeu fierbinte să-1 ajute ca să ruşineze 
măiestrule lui. 


După rugăciune a alergat afară din sfântul altar, după ce s-a împărtăşit cu Sfintele 
Taine, mai înainte de a se dezbrăca de sfintele veşminte şi a legat tare de grumaji, 
cu omoforul său, pe Eleodor, zicând: "Domnul Dumnezeu, cel ce a gonit din cer 
pe tatăl tău, diavolul, să te certe ca să nu mai poți lucra vrăjile tale, spre amă- 
girea şi pierzania multora”. 


Acestea zicând, l-a tras până la locul celor osândiţi, care se numea Ahilion, şi a po- 
runcit mulțimii poporului să adune lemne multe şi să facă foc mare şi după ce mai 
înainte l-a silit a mărturisi toate faptele lui rele, l-a tras şi au intrat împreună în foc; 
şi a stat acolo pururea pomenitul, până când a ars Eleodor desăvârşit şi s-a făcut 
cenuşă pierzătoare. 


Deci, cu osânda dreaptă, nedreptul s-a ars în foc, ca un moştenitor al iadului, şi s-a 
dus în focul cel veşnic. 


Dar, marele arhiereu şi făcătorul de minuni Leon nu numai că a ieşit din văpaie 
nevătămat, spre spaima celor ce îl vedeau, dar nici de sfinţitele lui veşminte nu a 
îndrăznit să se atingă focul, nici să le ardă sau măcar un fir de păr din sfințitul şi 
prea cinstitul său cap. 


Tot aşa de demult s-a făcut în Babilon o minune înfricoşată ca aceasta, pe vremea 
lui Nabucodonosor, cu trei sfinţi tineri, pe care, văzând-o, cei de faţă s-au spăi- 
mântat şi slăveau cu mare glas pe Domnul, care făcea nişte minuni ca acestea ca să 
prea mărească pe robul său. 


&&& 


Vestea aceasta străbătând în toate părțile, împăratul Constantinopolului a trimis la 
sfânt scrisori, prin care îl ruga să vină la dânsul să-l vadă şi să-l binecuvânteze, iar 
el s-a dus, ca să nu se arate neascultător poruncii împărăteşti. 


Acolo însuşi împăratul I-a cinstit cu evlavie şi cu cucernicie, văzându-i faţa cea în- 
cuviinţată a petrecerii îngereşti, darul Sfântului Duh, strălucirea şi lucrarea semne- 

lor celor negrăite; căci a săvârşit acolo în împărătească cetate multe minuni, iar mai 
ales a pus cărbuni aprinşi şi tămâie în haina sa şi 1-a tămâiat spre slava şi marea cu- 
viinţă a lui Dumnezeu. Pentru aceea, văzând o minune ca aceasta, s-au spăimântat 
toți şi când el a voit să se întoarcă la scaunul său, toţi l-au petrecut cu mare cinste şi 
evlavie, precum se cădea. 


De viaţa acestui sfânt s-au minunat îngerii, iar diavolii s-au înfricoşat de puterea şi 
stăpânirea pe care i-a dat-o asupra lor Atotputernicul Dumnezeu. Apoi oamenii s- 
au înspăimântat de covârşitoarea smerenie şi sfinţenie, şi pentru vrednicia facerii 
de minuni încuviințate Sfântului Leon; iar ereticii s-au spăimântat de glasul dog- 
melor lui celor drepte. Elinii au amuţit de înţelepciunea lui şi desăvârşit s-au ruşi- 
nat. Ochii cei orbiți s-au luminat, mâinile şi picioarele cele slăbănogite s-au vin- 
decat, toată vătămarea şi boala trupului şi toate mădularele cele bolnave şi păti- 
maşe s-au tămăduit prin punerea mâinilor sale şi prin rugăciunile lui. 


Aceste şi alte minuni şi mai slăvite a săvârşit Sfântul Leon, nu numai cât a trăit în- 
tocmai ca un înger, dar şi după ducerea şi sfânta lui mutare de aici către Dumne- 
zeu. Dar, mai ales, şi mai minunate până în ziua de astăzi lucrează minuni Atot- 
puternicul Dumnezeu la mormântul lui, ca să prea mărească pe robul său, pe care 
nu se cuvine a le scrie, fiindcă trăiesc încă aceia care printr-însul s-au vindecat; 
numai una să povestim, pe care a săvârşit-o în ziua mutării sale către Dumnezeu. 


2 5 e 


O femeie de neam bun, din cetatea Siracuzei, curgându-i sânge, a cheltuit toată 
averea ei la doctori, dar n-a dobândit nici un folos. Mai pe urmă, luminându-se 
printr-o dumnezeiască descoperire, s-a dus la doctorul acesta fără de plată şi ajun- 
gând la poarta cetăţii, care se numeşte Ariani, a auzit clopotele, care se trăgeau 
pentru mutarea cuviosului. 


Grăbindu-se, a alergat acolo şi căzând la sfintele lui moaşte cu lacrimi şi cu cre- 
dinţă, a cerut vindecare. Pentru aceea, după credinţa ei, îndată a urmat şi împlinirea 
dorinţei, că i-a încetat curgerea sângelui în chip minunat; şi dobândindu-şi tămă- 
duire, s-a întors la casa ei bucurându-se, şi a povestit minunile cele mari ale lui 
Dumnezeu, mărind pe adevăratul robul său. 


&&& 


Sfântul Leon a adormit în 20 de zile ale lunii februarie, dându-și fericitul şi fără 
de prihană Sufletul său în mâinile lui Dumnezeu, iar cinstitul şi sfântul lui trup 


Ar Dr Dr dr dr dr Dr dr de Dr Dr dr dr De de dr dr A de dr dr A A 


Xp XP XP IP PI 3 2 2 e IP 3 3 2 E 0 E IP 5 IE IE IP XX XX 


Je De De de De Dr De e De De de De Dr De De De De De De de de e Ar A d 


XP PP E E IE IP 3 3 5 IE IE II E E XX 


l-au îngropat cu cinste în prea frumoasa biserică a Sfintei muceniţe şi fecioare 
Lucia, pe care însuşi a zidit-o. 


Iar Domnul, care slăveşte pe cei ce Îl slăvesc, a prea mărit şi după moarte pe ade- 
văratul Său rob; căci iese de-a pururea mir bine mirositor din mormântul său, care 
tămăduieşte toată boala celor ce vin la dânsul cu evlavie şi cu credință. 


Dar, o! Leone, iubitorule şi moştenitorule al celor cereşti, care te-ai arătat leu cu 
adevărat şi ai nădăjduit ca un leu nebiruit! O! împărate, prea stăpînitor al patimilor 
şi al vrăjmaşilor tirani, lucrătorule, care ai spăimântat ceata ereticilor ca pe nişte 
vulpi viclene şi cu râvnirea împărătească, de leu, ai gonit-o departe, iar pe poporul 
drepteredincioşilor l-ai adunat şi l-ai întărit cu dogme tari şi învățături prea 
înțelepte. Cel ce ai fost puternic în lucru şi în cuvânt şi ai strălucit în amândouă, ca 
un soare, tuturor marginilor; cel ce cu semnele şi minunile cele mai mari ai covârşit 
nu numai pe proorocii de demult, dar te-ai întrecut şi cu cei dintâi şi mai mari apo- 
stoli. 


O! păstorule ales de Dumnezeu, luminătorule aprins cu foc dumnezeiesc şi robule 
al lui Dumnezeu, următor de Hristos, pedepsitorule al celor fără de minte, pierzător 
al diavolilor şi rugător prea fierbinte al celor ce nădăjduiesc la tine; primeşte cu 
dragoste şi milostivire ca un părinte iubitor de fii, aceste cereri care ţi se aduc cu 
multă dorință din minte şi din limbă neiscusită; dăruiește credincioşilor pace, 
linişte, sănătate şi veşnică mântuire a sufletelor şi tuturor celor ce săvârşesc sfințită 
pomenirea ta. 


Să nu încetezi a cere de la Dumnezeu ca să le dea cele ce sunt de folos, izgonire de 
patimi, izbăvire de ispite, însănătoşire de boli şi dobândire a tuturor bunătăților; iar 
în veacul ce va să vie, să ne învrednicim Împărăției cereşti şi fericirii celei veşnice, 
în lisus Hristos, Domnul nostru, căruia 1 se cuvine toată slava, stăpânirea, cinstea şi 
închinăciunea, împreună cu Tatăl şi cu Sfântul Duh, acum şi pururea şi în vecii 
vecilor. Amin. 

Sinaxar - Pomenirea prea cuviosului părintelui nostru, Leon, episcopul 
Cataniei, făcătorul de minuni 


In această lună, ziua a douăzecea, pomenirea prea cuviosului părintelui nostru, 
Leon, episcopul Cataniei, făcătorul de minuni. 


Acest sfânt se trăgea din Ravena, fiind fiu de părinți de neam ales şi bine credin- 
cioşi. Din pricina curăţiei vieţii lui, a nevoinţei şi grijii față de cugetul său, trecând 
după lege prin toate sfințitele trepte, prin dumnezeiască alegere, a fost făcut 
întâistătător al mitropoliei Cataniei, care se afla în insula Siciliei. 


Leon, potrivit cu numele lui, ca un leu plin de îndrăznire şi strălucind ca un lumi- 
nător, a luminat pe toţi, având grijă de suflete, ajutorând văduvele şi îngrijindu-se 
de toți. 


A ridicat o biserică mare, în cinstea bunei biruitoare muceniţe Lucia şi a ars pe 
Iliodor cel ce făcea cu farmecele semne şi minuni. 


Acest Iliodor, făcându-se cunoscut în mijlocul poporului ca făcător de minuni şi de 
năluciri, a cutezat să săvârşească şi asupra Bisericii lui Dumnezeu, meşteşugirile 
lui cele rele. 


Atunci fericitul, prinzându-l cu nevoinţă în mâinile lui şi legându-l cu sfântul epi- 
trahil, a poruncit să fie aprins în mijlocul cetăţii foc mare, şi mărturisind toate far- 
mecele lui, a intrat cu el, ținându-l legat de grumaz, în mijlocul focului; şi n-a ieşit 
sfântul din foc până nu a făcut pe acel ticălos cenuşă şi spuză. 


Faptul acesta a făcut pe toți să se mire, nu numai pentru că sfântul a rămas nevătă- 
mat, ci şi pentru că focul nu s-a atins nici de veşmintele sale. 


Deci, mergând vestea pretutindeni în lume de această minune şi ajungând şi la ure- 
chile împăraților Leon şi Constantin, aceştia au trimis de a adus pe sfânt, şi i-au 
cerut să se roage pentru dânşii. 

Acest cuvios părinte a fost mare întru minuni, nu numai în timpul vieţii, ci şi după 
săvârşirea din viaţă. 

Sinaxar - Sfântul ierarh Leon, episcopul Cataniei - 20 februarie 


TEI A i 
JI NERARH LEON. 


L EON, 
FÂNTUL IERARH L 
SF ISCOPUL CATANIEI 


20 FEBRUARIE 


Steaua cea mult luminoasă a Cataniei, ierarhul cel făcător de minuni, Leon învăţă- 
torul cel tainic al Treimii - cu astfel de cuvinte cinstesc creştinii de astăzi pe 
Sfântul ierarh Leon. 


Sfântul ierarh Leon al Cataniei s-a născut în Ravenna în sânul unei familii credin- 
cioase. Educaţia deosebită şi dragostea de învăţăturile Bisericii au fost dobândite 
de tânărul Leon încă din pruncie. În acelaşi timp viaţa sa duhovnicească era una 
plină de nevoințe. 


Remarcat pentru calitățile sale, Leon a fost hirotonit preot în Ravenna şi i-au fost 
date în administrare bunurile bisericii. 


După trecerea la Domnul a episcopului Sabin al Cataniei, Sfântul Leon a fost ales 
şi ridicat la demnitatea arhieriei. „Păstor prea adevărat al Ortodoxiei şi al faptelor”, 
cum spun cântările slujbei sale, a fost un ierarh al milosteniei, un adevărat părinte 
al săracilor şi al orfanilor. 


A avut o evlavie deosebită faţă de Sfânta muceniţă Lucia. În cinstea sfintei a şi 
construit o biserică unde a fost şi el înmormântat după trecerea la Domnul. 


Ilubitor de Dumnezeu și de aproapele, s-a învrednicit de darul facerii de minuni atât 
în timpul vieții, cât şi după moarte. 

Pentru multa sa dragoste de oameni Bunul Dumnezeu i-a dăruit harul vindecărilor. 
Multele minuni ale Domnului săvârșite pentru mijlocirile Sfântului Leon i-au adus 
încă din timpul vieții supranumele de taumaturgul sau vindecătorul. 


După ce a adormit în Domnul, sfintele sale moaște au început să izvorască dumne- 
zeiesc unt-delemn. 


Sfântul Leon a rămas în amintirea creştinilor şi printr-o altă vestită minune. Prin 
arătare dumnezeiască l-a vădit înşelător pe un vestit mag, numit Iliodor, care înşela 
oamenii cu pretinsele sale puteri. 


Sfântul ierarh a adormit în Domnul cândva înaintea celui de-al şaptelea Sinod Ecu- 
menic pentru că la Sinod participă Teodor, un succesor al său în scaunul episcopal. 


Privind la exemplul său de evlavie, Ortodoxie şi dedicație spre nevoile oamenilor, 
creștinii din toate timpurile pot urma cu ajutorul Domnului buna sa pildă. 


„Întăreşte-ne limba Hristoase al nostru, şi dă-ne cuvânt Cela ce eşti dătător de cu- 
vinte şi dăruitor vieților noastre, ca să putem lăuda toată viața înțeleptului ierarh 
Leon, care a săvârşit pe pământ cu prea fierbinte dragoste, şi a luat din cer noia- 
nul minunilor celor nenumărate şi puterea dogmelor, cu care a luminat Biserica, 
căci Leon este ei întărire.” 


Sursa: 
https://www.trinitas.tv/sfantul-ierarh-leon-episcopul-cataniei-20-februarie/ 

Sinaxar - Sfântul Leon făcătorul de minuni, episcopul Cataniei - 20 februarie 


Iar de vei întreba moaştele ale căruia sunt, 

Cu adevărat, ale episcopului Cataniei, vom răspunde prin cuvânt. 
Întru a douăzecea zi, pre Leon cel lăudat, 

În pământul cel putrezitor l-au îngropat. 


Sfântul Leon s-a născut la Ravena, în Italia din părinți de bun neam şi drept cre- 
dincioşi. După ce şi-a încheiat studiile, a fost hirotonit preot în oraşul natal, iar mai 
târziu, pentru viaţa sa curată, a fost hirotonit episcop în Sicilia, la Catania. 


A fost sprijin orfanilor şi văduvelor, a învăţat şi a îndrumat turma lui cea de 
Dumnezeu încredinţată, şi a ridicat biserica Sfintei muceniţe Lucia. 


S-a distins, în mod deosebit, prin luptele pe care le-a dus împotriva ereticilor, pe 
care i-a biruit şi i-a învins, nu doar cu cuvântul, dar şi prin scrierile sale. 


Dumnezeu cel Sfânt l-a înzestrat cu darul facerii de minuni. lar peste magul 
Ili6doros care cu înşelătoriile sale, pe mulţi i-a dus la rătăcire, după ce s-a rugat lui 
Dumnezeu, foc din cer a venit şi l-a ars, fiindcă se fălea în auzul tuturor, că poate 
să facă orice şi nici focul nu poate să-l atingă. Credincioşii, văzând minunea acea- 
sta, s-au spăimântat. 

Sfântul al Cataniei - frescă rusească, secolul XX 


Această întâmplare a ajuns cunoscută şi la Curtea Imperială din Constantinopol. 
De aceea, sfântul a fost chemat de către împăratul Leon al IV-lea (775 - 780 d. H) 
şi Constantin al VI-lea în Constantinopol, unde a fost primit cu multă cinste. 


Sfântul Leon a adormit în anul 785 d. H., iar cinstitele sale moaşte au fost îngro- 
pate în biserica Sfânta Lucia. 


Notă: Sfântul Nicodim Aghioritul consemnează că Sfântul Leon a trăit în vremea 
împăratului Leon cel înţelept (886-912 d. H.) 


Tropar, glasul al IV-lea, „Dreptar credinţei”: Îndreptător credinţei şi chip blân- 
deţelor, învăţător înfrânării te-a arătat pe tine, turmei tale, adevărul lucrurilor. Pen- 
tru aceasta ai câştigat cu smerenia cele înalte, cu sărăcia cele bogate. Părinte 
ierarhe Leon, roagă pe Hristos Dumnezeu să mântuiască sufletele noastre. 


Alt tropar, glasul I, „Locuitor pustiului”: Al preoţilor ocrotitor, şi învăţător al 
evlaviei, şi de minuni făcător te-ai arătat, ierarhe prea fericite. Cu puterea luminii 
cereşti a Sfântului Duh, obiceiurile le-ai îmbogăţit, bolile cele sufleteşti tămă- 
duieşti, Leon, celor ce vin la tine cu credinţă. Slavă Celui ce te-a slăvit, slavă Celui 
ce te-a încununat, slavă Celui ce lucrează, prin tine, tuturor tămăduiri. 

Condac, glasul al II-lea, „Pe cea întru rugăciuni”: Pe Leon, care din pruncie a fost 
dat Domnului şi a luat har, încă în scutece fiind, cu cântări toți să-l încununăm, pe 
luminătorul şi păstorul Bisericii, căci îi este ei întărire. 


Sedealna, glasul al III-lea, „A dumnezeieştii mărturisiri”: Mare soare ai răsărit 
lumii, cu strălucirea bunătăților tale şi cu lumina minunilor, povăţuind la lumină 
adunările credincioşilor, şi pierzând întunericul patimilor, Leon, cuvioase. Roagă 
pe Hristos Dumnezeu, să ne dăruiască nouă mare milă. 


Icos: Întăreşte-mi limba, Hristoase al meu, şi-mi dă cuvânt, Cela ce eşti dătător de 
cuvinte şi Dătătorul vieţii noastre, ca să pot lăuda toată viaţa înţeleptului ierarh, 
care a săvârşit pe pământ, cu prea fierbinte dragoste, şi a luat din cer noianul minu- 
nilor celor nenumărate, şi puterea dogmelor, cu care a luminat Biserica, căci el este 
el întărire. 


Sursa: 
https://www.pemptousia.ro/2014/02/sfantul-leon-facatorul-de-minuni-episcopul-cataniei- 


20-februarie/ 

Pr. Ştefan Sfarghie - Sinaxar - Sfântul ierarh Leon, episcopul Cataniei 


Sfântul ierarh Leon (787) era din cetatea Ravena, Italia şi trecând prin toate trep- 
tele preoţiei a fost hirotonit episcop al cetăţii Catania, care este în insula Sicilia, 
unde se află şi vulcanul Etna. 


EI strălucea înaintea tuturor, luminând sufletele date în grija sa, ajutând pe orfani şi 
pe văduve şi îngrijind pe cei nevoiaşi, încât s-a învrednicit şi de darul facerii de 
minuni. Numai cu rugăciunea a surpat la pământ un idol. 


De asemenea, a ridicat şi o frumoasă biserică în cinstea Sfintei muceniţe Lucia, 
ocrotitoarea Siciliei. 


Sfântul Leon, luând îndrăzneală ca un leu - după numele său - a intrat în foc cu 
vrăjitorul Eliodor, care strica sufletele oamenilor cu vrăjile lui, legându-l pe acesta 
cu epitrahilul. Focul l-a ars de tot pe vrăjitor, iar Sfântul Leon a ieşit nevătămat. 


Ajungând vestea despre el până la Constantinopol, însuşi împăratul l-a chemat la 
dânsul, primindu-l cu cinste mare şi oferindu-i multe daruri, pe care sfântul le-a 
împărţit săracilor. 


Sfântul ierarh Leon a păstorit mulţi ani, cu părintească dragoste, eparhia Cataniei, 
pe mulți aducându-i la Hristos de pe cărările pierzaniei, ajutându-i, fără să-i întrebe 
de ce neam sunt, ori de cred în Hristos, făcându-se tuturor toate, după cuvântul 
apostolului. 

Ajungând la adânci bătrâneţi, s-a mutat în pace la Domnul, iar moaştele lui au fost 
aşezate în Biserica Sfintei Lucia, zidită de el. 

Diac. lulian Dumitraşcu - Calendar Ortodox - Sfântul ierarh Leon, episcopul 
Cataniei; Sfântul cuvios Visarion 


Sfântul Leon, episcopul Cataniei 


S-a născut în orașul Ravena, la 270 kilometri nord-est de Roma. A primit o edu- 
caţie creştină şi, datorită faptului că provenea dintr-o familie bogată, a studiat la 
şcolile cele mai înalte ale vremii sale. 


Tânăr fiind, a intrat în monahism închinându-şi viaţa lui Dumnezeu. A fost ales 
episcop al Cataniei (Sicilia) după trecerea la cele veşnice a episcopului Savin. 


În timpul episcopatului său a ridicat o biserică închinată Sfintei Lucia şi un locaş 
de cult în cinstea Sfinților 40 de mucenici. 


In acea vreme, un vrăjitor pe nume Iliodor era prilej de sminteală pentru mulţi creş- 
tini din oraş. 


Rugându-se lui Dumnezeu, într-o zi după Sfânta Liturghie, sfântul l-a legat cu 
omoforul de gât şi l-a dus într-un loc numit Ahilion, unde a poruncit poporului să 
facă un foc mare. După aceea au intrat amândoi în foc, sfântul ieşind nevătămat 
prin puterea lui Dumnezeu, iar vrăjitorul a ars. 


Sfântul Leon a trecut la cele veşnice în jurul anului 780. 

Tropar, glasul 4: Îndreptător credinţei şi chip blândeţelor, învăţător înfrânârii te-a 
arătat pe tine, turmei tale, adevărul lucrurilor. Pentru aceasta ai dobândit cu smere- 
nia cele înalte şi cu sărăcia cele bogate; Părinte ierarhe Leon, roagă pe Hristos 
Dumnezeu să mântuiască sufletele noastre. 


Sfântul cuvios Visarion 


Acest cuvios părinte al nostru Visarion s-a născut trupeşte în Egipt. După ce s-a 
făcut mai mare şi a fost învăţat Sfintele Scripturi, a strălucit întru inima lui lumina 
cea sfântă. Pentru aceasta din fragedă vârstă a iubit pe Dumnezeu foarte, neînti- 
nând în nici un fel sfântul botez pe care-l primise în pruncie. 


Astfel, suindu-se într-un loc pustiu, se nevoia ca fiind fără de trup; şi defăimând 
trupul ca ceva stricăcios, a supus tot răul binelui şi a avut ajutor pe Dumnezeu, pe 
care îl iubea. Păzind curat chipul lui Dumnezeu, cu toată puterea săvârşea aceleaşi 
lucruri ca şi proorocii cei mari, cei care au vorbit cu Dumnezeu aievea. 


Astfel dacă Moise, temelia tuturor proorocilor, prin lemn a prefăcut apele cele 
amare în ape dulci, închipuind Crucea Domnului, ca să liniştească pe iudeii ce câr- 
teau, acest fericit, mergând odată cu ucenicul său pe cale, neavând apă şi fiind arşi 
de sete, prin însemnarea Crucii în văzduh, a prefăcut apa mării, din sărată şi cu ne- 
putință de băut în apă dulce şi rece şi bună de băut; din care şi îndestulându-se 
împreună cu alții mulţi, au mulțumit lui Dumnezeu. 


Şi tot astfel după cum Iosua Navi, oarecând biruind pe Amalic a oprit soarele din 
drumul său, până ce a înfrânt pe duşmani, şi acest fericit, aflându-se odată într-un 
loc oarecare şi spre folosul multora vorbind şi fiind vremea spre seară, cerând de la 
Dumnezeu, a oprit soarele până ce a săvârşit învăţătura. 


A coborât apoi apă din cer, ca şi Ilie, de mai multe ori, când unii au cerut de la el 
aceasta. Proorocul Elisei, oarecând, cu cojocul lui Ilie a trecut Iordanul, fără să se 
ude; iar fericitul acesta în loc de Iordan a trecut Nilul, folosindu-se în loc de cojoc 
de semnul crucii. 


Asemenea şi alte semne făcând cu puterea Crucii, şi până la adânci bătrâneți slu- 
jind lui Dumnezeu, s-a mutat către veşnicele locaşuri. 

Proloagele din 20 februarie 


Luna februarie în 20 zile: Pomenirea prea cuviosului părintelui nostru Leon, 
episcopul Cataniei, făcătorul de minuni 


Acest sfânt se trăgea, cu neamul, din Ravena (Italia), din părinți cu bunăstare și 
credincioşi şi a trăit pe vremea împărăției lui Constantin, nepotul lui Irache (641- 
668). Şi era prețuit de toţi, pentru curăţia vieţii sale, pentru nevoinţa şi grija de 
sufletele ce le avea în păstorirea sa, pentru duhovniceasca lui înțelepciune şi pentru 
multele faceri de bine, pe care, fără preget, le împărțea în jurul său. 


Drept aceea, trecând după lege prin toate sfințitele trepte, cu dumnezeiască alegere, 
a fost hirotonit episcop al cetăţii Catania, care este în insula Sicilia, unde se află şi 
vulcanul Etna, din care până astăzi, se pogoară şi curge foc. 


Deci, Sfântul Leon, strălucea înaintea tuturor, luminând sufletele date în grija sa, 
ajutând pe orfani şi pe văduve şi îngrijind de toţi cei săraci şi nevoiaşi, încât şi de 
darul facerii de minuni s-a învrednicit. Că numai cu rugăciunea a surpat la pământ 
un idol. 


Asemenea, a ridicat o mare şi frumoasă biserică în cinstea bunei, biruitoarei muce- 
nițe Lucia, apărătoarea Siciliei. 


Apoi, luând îndrăzneală ca un leu - după numele său - a intrat în foc cu vrăjitorul 
Eliodor, care strica sufletele oamenilor, cu vrăjile lui, legându-l numai cu epitra- 
hilul său, iar focul, arzând de tot pe vrăjitor, pe Sfântul Leon, dimpotrivă l-a păzit 
neatins. 


ȘI ajungând vestea despre el până la Constantinopol, împăratul i-a trimis o scrisoa- 
re, rugându-l să se ostenească a veni până la dânsul. Și, ducându-se, l-a primit 
împăratul cu multă cinste, cuprinzându-i picioarele şi cerând binecuvântare şi rugă- 
ciune de la sfântul. Şi s-a întors de acolo, încărcat de multe daruri de la împărat. 

Şi, venind la scaunul său, sfântul a împărțit săracilor toate cele primite, nepăstrând 
nimic pentru el. 


Și a păstorit mulți ani, cu părintească dragoste, Mitropolia Cataniei, pe mulți adu- 
cându-i de pe căile pierzaniei, pe mulți ajutându-i, fără să-i întrebe, de ce neam 
sunt ori de cred în Hristos, făcându-se, tuturor, toate, după cuvântul apostolului. 


ȘI, ajungând la adânci bătrâneţe, s-a mutat la Domnul, iar moaştele lui au fost aşe- 
zate în biserica Sfintei Lucia, de dânsul zidită, unde el face minuni și după moarte. 


Intru această zi, cuvânt din Limonar, despre războiul dracilor, împotriva călu- 
gărilor. 


Ava Marcel, monahul, spunea fraţilor, ca şi când era vorba de un alt stareţ ce lo- 
cuia în Schit - dar el însuşi era acela, că s-a sculat într-o noapte, ca să-și facă slujba 
şi a auzit un glas de trâmbiţă, ca la un război. Deci, s-a tulburat stareţul și se 
gândea în sine, de unde este aici glasul trâmbiţelor de război ? 


Iar când se gândea el așa, îndată a venit aproape diavolul, zicându-i: "Așa, cu ade- 
vărat, război este, iar de nu voieşti să ai război asupră-ţi, mergi de dormi şi nu vei 
fi în război. Că noi nu ne luptăm cu cei leneşi, ci, cu pustnicii şi cu cei ce prive- 
ghează întru rugăciuni ne luptăm şi asupra acelora tăbărâm şi ne războim". 


Întru această zi, cuvânt al Sfântului Antioh, despre curățirea păcatelor. 


Se cade curăţitorului, adică preotului, mai întâi, pentru sine a ruga pe Dumnezeu și, 
după aceea, pentru oameni, după porunca Domnului, care zice: "Să curăţeşti, mai 
întâi, partea cea dinlăuntru a paharului şi a blidului, și, mai pe urmă, cea dinafară." 


Cum va putea cineva să facă rugăciune pentru popor, de nu va face, mai întâi, pen- 
tru sine ? Că a zis Moise lui Aaron, fratele său: "Să aduci Jertfă şi să te rogi pentru 
tine, mai întâi, şi pentru casa ta, apoi să aduci daruri pentru oamenii tăi și să te rogi 
pentru dânşii." 


Asemenea şi preotul, după ce se va curăţi, singur pe sine, atunci, şi pentru popor, 
primită îi va fi rugăciunea lui. 


Incă şi Ezechil, pentru preoţi, zice: "Vin să nu bea preoţii, mai înainte de a intra în 
altar, încă şi după ieşire." 

Și apostolul zice: "Arhiereul, mai întâi, pentru ale sale păcate aduce jertfă, iar, mai 
pe urmă, pentru ale poporului, pentru că legea pune arhierei din oameni cu ne- 
putinţe". Și iarăşi: "Orice arhiereu se rânduieşte dintre oameni, la slujba cea către 
Dumnezeu, ca să aducă daruri şi jertfe pentru păcate şi care poate să pătimească 
împreună cu cei ce nu ştiu și cu cei ce se rătăcesc, de vreme ce el însuși este cu- 
prins de neputinţe. ŞI, pentru aceasta, dator este, precum pentru popor, aşa şi pen- 
tru sine, să aducă jertfă pentru păcate". 


Căci, se cade, celui ce cheamă pe Dumnezeu spre aducerea darurilor pentru popor, 
mai întâi, să-şi curețe sufletul şi trupul său, de toată prihana, şi, așa, va putea să 
aducă rugăciune către Dumnezeu şi pentru alții şi să se asemene marelui arhiereu 
Zaharia, tatăl Mergătorului-înainte. Căci era drept, umblând în toate poruncile 
Domnului, fără prihană. 


Deci, atunci când slujea el, a intrat să cădească în templu, iar mulțimea poporului 
aştepta rugăciunea lui şi de la Dumnezeu milă, i s-a arătat lui îngerul Domnului, 
stând de-a dreapta altarului cădirii, şi 1-a zis: "Nu te teme, Zaharia, că s-a auzit 
rugăciunea ta şi femeia ta, Elisabeta, va naște ție fiu şi vei chema numele lui loan, 
şi acesta va fi mare înaintea lui Dumnezeu", a căruia este slava, în veci! 


Întru această zi, cuvânt al Sfântului Efrem, despre smerita cugetare. 


Semnele și cunoaşterea celui ce are smerenia cea adevărată sunt acestea: a se socoti 
pe sine că este mai păcătos decât toți păcătoşii şi că nici un bine nu a făcut înaintea 
lui Dumnezeu. A se prihăni pe sine în toată vremea şi în tot locul și în toată lu- 
crarea. A nu năpăstui pe nimeni, nici a socoti că este cineva pe pământ mai pân- 
gărit decât dânsul, sau mai păcătos, sau mai leneş. Pe toți de-a pururea a-i lăuda şi 
a-i Slăvi. A nu judeca sau a defăima sau a grăi de rău pe cineva, vreodată. A tăcea 
de-a pururea şi a nu grăi ceva, fără de poruncă sau fără de mare trebuinţă. 


Iar, când va fi întrebat şi va răspunde, aceasta să o facă cu mare alinare şi cu linişte 
ŞI rar, ca şi cum silit ar fi, sfiindu-se, să grăiască. A nu-și face închipuire de sine în 
vreo privință, a nu se supăra cu nimeni, ori pentru credinţă, ori pentru altceva; ci, 
dacă zice de bine, să zici şi tu aşa, iar de zice de rău, să zici: "Tu ştii”. 


A avea supunere și a uri voia sa, ca pe o pierzătoare de suflet. A nu căuta la nimeni 
de sus. A avea înaintea ochilor săi moartea. A nu cuvânta în deşert sau a grăi de- 
şertăciuni sau a minţi vreodată. A nu grăi împotriva celui mai mare. A suferi ocă- 
rile, defăimările, pagubele, cu bucurie. A uri odihna şi a iubi osteneala. A nu întă- 
râta pe cineva sau a răni ştiinţa cuiva. 

Acestea sunt semnele şi cunoaşterile smereniei celei adevărate. Și fericit este acela 
ce le are pe ele, că acela s-a făcut casă şi biserică a lui Dumnezeu şi Dumnezeu S-a 
sălășluit întru dânsul şi Impărăţiei Cerurilor moştenitor s-a făcut. Amin. 

Pomenirea Sfântului Leon, episcopul Cataniei 


La poalele muntelui vulcanic Etna, ce se află în oraşul Catania, a trăit Sfântul 
Leon, păstor bun şi milostiv învăţător al poporului. EI se îngrijea pururea de bol- 
navi şi de săraci. Râvna lui pentru credinţă era la fel de mare ca milosteniile lui 
către năpăstuiţii vieţii. 


Dar în Catania şi-a făcut la un moment dat apariţia vrăjitorul Heliodor, care a înce- 
put să înşele poporul cu închipuiri, ducând la pierzanie mai ales mult tineret. 


Odată acest Heliodor a intrat în biserică la ceasul săvârşirii Sfintei Liturghii şi a 
început să lucreze vrăjitorii obscene. Sfântul Leon s-a apropiat de el, I-a legat cu 
unul din capetele omoforului său şi 1-a dus la piaţa oraşului. Acolo a poruncit să se 
facă un foc mare şi când vâlvătaia a fost sus, el a intrat în ea şi I-a tras şi pe Helio- 
dor după dânsul. Heliodor a fost ars cu desăvârşire, pe când sfântul a ieşit din foc 
nevătămat. 


Toţi cei care fuseseră mai înainte înşelaţi şi vrăjiţi de Heliodor şi care îl aveau ca 
pe un dumnezeu, au fost ruşinaţi. 

Milostivul şi zelosul Leon a ajuns cunoscut în toată ţara ca făcător de minuni, care 
prin darul lui îi ajută pe oameni şi îi scoate din nenorociri. 


Când Sfântul Leon şi-a săvârşit alergarea cea pământească, el s-a strămutat la loca- 
şurile cele cereşti, iar din sfintele lui moaşte a început să curgă mir bine înmi- 
resmat. El s-a săvârşit în veacul al optulea. 


Pomenirea Sfântului sfinţit mucenic Sadoc 


Acest Sadoc a fost episcop în Persia, după Sfântul Simeon. Odată Sfântul Simeon 1 
s-a înfățişat în vis şi 1-a spus: “Ieri, eu - astăzi, tu.” Sadoc a înţeles astfel că Sfântul 
Simeon îi proroceşte felul sfârşitului său şi aşa I-a şi adus la cunoştinţa poporului: 
Anul trecut, Sfântul Simeon a luat mucenicia pentru Hristos, iar anul acesta, şi eu, 
Sadoc, o voi lua. Cu adevărat, în acel an, împăratul Sapor l-a arestat, împreună cu 
mulți alți sfințiți părinţi şi mulți oameni din popor, pe care i-a târât pe toți în faţa 
judecății. 


Sapor mai întâi le-a poruncit să se închine la foc şi la soare ca la nişte idoli. 


Sadoc i-a spus: „Noi toţi suntem gata cu râvnă să murim pentru Dumnezeu şi deci 
nu ne putem închina focului şi soarelui." Ei au fost pentru aceasta schingiuiți şi 
osândiţi la moartea prin tăierea capului, înaintea uciderii lui, Sfântul Sadoc s-a 
înălţat în rugăciune către Dumnezeu şi a zis: „Spală-ne, Doamne, păcatele noastre, 
în acest sânge al nostru!" 


Sadoc împreună cu sfinţitul şi credinciosul său cler şi-au dat cu slavă trupurile lor 
morţii, iar sufletele lui Dumnezeu cel Veşnic. Ei s-au săvârşit pe la anii 342 sau 
344 d. Hr. 


Cântare de laudă la Sfântul Sadoc 


Ce este soarele? 
- un ochi care nu vede. 
Ce este focul? 
- un rob lipsit de rațiune, 
împăratul Sapor lui Sadoc îi porunceşte: 
Soarelui şi focului să te închini, 
Acestor dumnezei care conduc lumea, 
După cum înțeleptul Zoroastru 
Ne învaţă pe noi. 

Sadoc împăratului cu blândeţe-i răspunde: 
O împărate: pace, sănătate şi bucurie ţie! 


Dar cum se va putea închina vreodată Cel înţelegător, 


celor ce înţelegere nu au? 

Și cum vor putea lucrurile 

Să slăvească cele ce materie nu au? 
Frumos lucru al lui Dumnezeu este soarele, 
Iar flacăra, mult slujitoare omului este; 
Dar putea-vor vreodată ele 

Pe Creator să-L înlocuiască? 
Putea-vor morţii vreodată 

Să facă lucrurile celor vii? 

Este portretul mai mult 

Decât pictorul care l-a făcut? 

Sau plugul mai de preț, decât plugarul? 


În Ceruri, împărate, e doar un singur Dumnezeu, 
Atotputernic, Atotcunoscător, Frumos şi Bun, 

Al celor văzute şi nevăzute Făcător, 

Al tuturor Plănuitor, 

Al tuturor celor bune daruri Dăruitor, 

Prea puternic este EI şi iubitor de oameni, 

Pe EI, Unul-Născut Fiu al Său lumii L-a descoperit, 
Din persieneșştile înşelări EI 

Pe noi ne-a mântuit, 


Mai de preț decăt întreaga lume 

EI pe noi oamenii ne-a învăţat că suntem, 

Către EI Făcătorul nostru ne-a învăţat E 

Să ne întoarcem faţa, 

Către cer să ne întoarcem cu toată fiinţa noastră, 
Acolo unde se află patria noastră cerească, 

A îngerilor şi a oamenilor, 

Patria -A grăit Sadoc 

- iar Sapor i-a tăiat capul. 


Cugetare 


Apa este o materie mai fină decât pământul, iar focul o materie mai fină decât apa; 
aerul o materie mai fină decât focul, iar electricitatea o materie mai fină decât 

aerul. Cu toate acestea, aerul este o materie grosieră prin comparaţie cu lumea 
spirituală şi la fel este şi electricitatea. 


Electricitatea este într-adevăr o materie foarte fină, dar vocea umană este încă şi 
mai fină decât ea; gândul este mai fin decât vocea şi duhul mai fin decât gândul. 
Aerul este o materie fină, capabilă să transmită vocea la mare distanță. Elec- 
tricitatea este o materie foarte fină care transmite lumină la mari distanţe. Totuşi, 
mult mai rapid se propagă fiecare faptă, cuvânt sau gând al nostru la toate capetele 
lumii spirituale. 


O cât de înfricoşat este să comitem păcatul şi să grăim cuvinte păcătoase şi să 
gândim gânduri nebuneşti! La ce înfricoşătoare distanţe se propagă toate acestea 
care sunt aruncate pe valurile mării celei duhovniceşti! Dar să nu credem că putem 
sonda noi vreodată lumea cea ascunsă a duhului. Destul ne este să ne măsurăm şi 
să cunoaştem cum toate faptele, cuvintele şi gândurile noastre sunt purtate cu 
necesitate şi îşi pun pecetea în toate cele patru zări: a lui Dumnezeu şi lumii 
nevăzute, a zidirii, a oamenilor şi a propriului suflet. Cu cât ne vom exersa mai 
mult în această cunoaştere, cu atât vom atinge un nivel mai înalt de vigilență mân- 
tuitoare. 


Incă o cugetare 


Partea cea mai importantă a unei păşuni este iarba; a unui ogor, grâul; iar a unei 
grădini, legumele care cresc în ea. Nimeni nu se va lăuda cu gardul păşunii mai 
mult decât cu calitatea ierbii care creşte în ea. Nici mai mult cu şopronul ridicat la 
marginea ogorului, mai mult decât cu grâul care creşte pe el. Şi nici mai mult cu 
şanţurile de irigare ale grădinii, decât cu legumele care se fac în ea. 


Aşadar, de ce oare se laudă unii oameni cu ţările lor, adică cu calitatea şoselelor 
din ţara lor, cu buna administraţie a graniţelor lor şi a oraşelor şi satelor lor, adică 
în general cu ceea ce - prin comparaţie cu însăşi recolta, adică omul - nu e mai 
important decât gardul păşunii, şopronul ogorului, sau şănţulețele de irigare a 
grădinii? 


Nu oamenii unei ţări există de dragul acelei ţări, ci ţara trebuie să existe de dragul 
oamenilor din ea. Hristos nu a venit să mântuiască diviziuni administrative, ci a 
venit să mântuiască oameni. O ţară are valoarea pe care o au oamenii ei. Căci ce 
folos au oamenii cei răi de la ţara lor cea mare? Doar mulțimea spinilor din 
întinsele ogoare. 

Luare aminte 


Să luăm aminte la Stăpânul Hristos care a stat de vorbă cu Nicodim (loan, cap. 3): 
e Lacum Nicodim, chiar dacă era învăţător în Israil, nu înţelegea deplin ade- 


vărurile duhovniceşti; 

La cum intenţionat Mântuitorul îşi începe convorbirea cu el pornind de la 
problema naşterii duhovniceşti - o problemă cu totul de neînțeles pentru 
mintea lui Nicodim - ca astfel să-l aducă pe Nicodim la smerenie şi apoi să- 
1 cultive mai departe ca pe un ogor bun, desţelenit, 

Cum la început Nicodim s-a apropiat de Mântuitorul cu timiditate şi şo- 
văială (aşa cum şi astăzi mulți cărturari fac), iar mai apoi cu mai multă 
îndrăzneală. 


Incă o luare aminte 


Să luăm aminte la Mântuitorul Hristos care în nopţile întunecoase Se roagă singur 
în munți, pentru mântuirea mea, pentru mântuirea ta şi pentru mântuirea tuturor 
oamenilor: 

e La cum îşi ridică mâinile către cer; la cum Se apleacă la pământ; la cum 


îngenunchează la rugăciune nopți la rând: pentru mântuirea mea şi a ta şi a 
tuturor oamenilor; 


e La cum, rugându-se stăruitor, sudoarea Lui s-a prefăcut în sânge, pentru 


mântuirea mea şi a ta şi a tuturor oamenilor; 


e La cum nu S-a cruțat pe Sine, ci a privegheat îndelung, în rugăciune şi 


chinurile suferinţei, nedând trupului Său somn sau odihnă - pentru mân- 
tuirea mea şi a ta şi a tuturor oamenilor. 


Predică despre judecată şi osândă 


Cel ce crede în EI nu este judecat, iar cel ce nu crede a şi fost judecat (loan 3: 


Cel care crede în Hristos Domnul nu este judecat, căci el se judecă singur pe sine şi 
îşi conduce paşii după lumina care este înaintea lui. Asemenea omului care umblă 
în întuneric mult şi se călăuzeşte numai după luminarea pe care o ţine în mână - aşa 
este acela care crede în Hristos, adică, care umblă după El precum umblă omul 
după lumina ce-l călăuzeşte prin întunericul vieţii. 

Cel care nu crede a şi fost judecat. Adică, cel care nu are călăuză pe calea cea 
necunoscută încă de la primul pas pe care îl face s-a şi rătăcit, a şi pierdut drumul. 


Cel care nu crede în Hristos se condamnă pe sine la ignoranță, la neputinţă, la 
mânie, la mersul slăbănog de-a lungul unui drum întortocheat şi fără capăt, la 
viciu, la disperare şi poate chiar la sinucidere. El merge ca un osândit la chinul cel 
veşnic în ambele lumi: şi în această lume a simţurilor trupeşti înşelătoare şi în 
lumea cealaltă, spirituală. O cât de întunecată este cărarea fiilor şi fucelor necre- 
dinţei şi cât de adânc este hăul dintre oricare doi paşi ai lor! 


O, Stăpâne Atotmilostive, cu adevărat nu avem pe nimeni în care să credem afară 
de Tine, căci doar Tu ne mântuieşti pe noi din noaptea păcatului şi a morţii, ŞI 
numai Ţie se cuvine toată slava şi mulţumita în veci. Amin. 


Incă o predică despre piatra cea înfricoşată 


Oricine va cădea pe această piatră va fi Sfărâmat, iar pe cine va cădea ea îl va 
zdrobi (Luca 20: 18). 


Mântuitorul şi Stăpânul Hristos este piatra cea din capul unghiului. luda a căzut pe 
această piatră şi s-a sfărâmat. Irod a căzut pe această piatră şi s-a sfărâmat. lulian 
Apostatul a căzut pe această piatră şi s-a sfărâmat. Arie a căzut pe această piatră şi 
s-a sfărâmat. Cei care L-au negat pe Hristos şi şi-au bătut joc de EI, cu toții au 
căzut pe această piatră şi s-au sfărâmat ca vasele olarului. 


Această piatră a căzut peste Sodoma şi Gomora, iar Sodoma şi Gomora au pierit cu 
desăvârşire. Această piatră a căzut peste Egipt, iar Egiptul s-a zdrobit cu totul. Ea a 
căzut peste Ierusalim şi lerusalimul s-a zdrobit. A căzut peste poporul evreu şi 
poporul evreu a fost împrăştiat în bucăţi. Această piatră a căzut pe multe neamuri 
de oameni păcătoşi şi peste imperii şi acele neamuri păcătoase şi acele imperii s-au 
zdrobit şi s-au împrăştiat ca praful şi ca cenuşa. 


Dumnezeu i-a iertat pe păcătoşi de şaptezeci de ori câte şapte, dar dacă păcătoşii 
tot păcătoşi voiesc să rămână, oare îi va mântui Dumnezeu în ciuda voinţei lor?! 
Nu, nu o va face, căci nu acesta este principiul mântuirii oamenilor. Principiul 
mântuirii oamenilor este ca oamenii de bună voia şi cu toată voia lor să fie de 
acord ca Dumnezeu să-i mântuiască. Dar dacă oamenii de şaptezeci de ori câte 
şapte şi chiar mai mult nu doresc deloc să se mântuiască, atunci Dumnezeu nu-i 
mântuieşte. Atunci oamenii se sfarmă, căzând pe piatra pe care o tot ocolesc şi se 

zdrobesc de piatra pe care, neputând-o ocoli, o tot ridică ca să o arunce departe de 
la ei. 


Ce om va putea spune că Dumnezeu este nemilostiv, când l-a mântuit pe tâlharul 
răstignit pe cruce, cel care s-a pocăit? ŞI cine va putea spune că El este nedrept, 
când l-a lăsat pieirii pe tâlharul celălalt, care nu numai că nu s-a pocăit, dar chiar şi 
în ceasul morţii şi-a bătut joc de dumnezeirea Lui? 


O, Atotputernice Doamne, mântuieşte-ne pe noi! Căci a Ta este Slava şi mulţu- 
mita în veci. Amin. 

Troparul Sfântului Jerarh Leon, 
Episcopul Cataniei - 20 Februarie - Glasul « 


Îndreptător credinţei şi chip 
blândeţelor, învăţător înfrânârii 
te-a arătat pe tine, turmei tale, 


adevărul lucrurilor. Pentru 
aceasta ai dobândit cu 
smerenia cele înalte şi cu 
sărăcia cele bogate; Părinte 
lerarhe Leon, roagă pe Hristos 
Dumnezeu să mântuiască 
sufletele noastre. 


Troparul Sfântului Jerarh Leon, 
Episcopul Cataniei - 20 Februarie - Glasul 4 


Îndreptător credinţei şi chip 
blândeţelor, învăţător înfrânârii 
te-a arătat pe tine, turmei tale, 

adevărul lucrurilor. Pentru 

aceasta ai dobândit cu 
smerenia cele înalte şi cu 
(Aid sărăcia cele bogate; Părinte 
ANU SA lerarhe Leon, roagă pe Hristos 
Dumnezeu să mântuiască 
sufletele noastre. 

